text:
 12.12.2019
 EL
 Επίσημη Εφημερίδα της Ευρωπαϊκής Ένωσης
 L 323/26
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 13/2018
 της 9ης Φεβρουαρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/2049]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2017/1558 της Επιτροπής, της 14ης Σεπτεμβρίου 2017, για την τροποποίηση του κανονισμού (ΕΕ) αριθ. 37/2010 με στόχο την ταξινόμηση της ουσίας «βρωμελαΐνη» όσον αφορά το ανώτατο όριο καταλοίπων της (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2017/1559 της Επιτροπής, της 14ης Σεπτεμβρίου 2017, για την τροποποίηση του κανονισμού (ΕΕ) αριθ. 37/2010 για την ταξινόμηση όσον αφορά τα ανώτατα όρια καταλοίπων της ουσίας alarelin (2) πρέπει να ενσωματωθεί στη συμφωνία για τον ΕΟΧ.
 (3)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 13 [κανονισμός (ΕΕ) αριθ. 37/2010 της Επιτροπής] του κεφαλαίου XIII του παραρτήματος II της συμφωνίας για τον ΕΟΧ προστίθενται οι ακόλουθες περιπτώσεις:
 «—
 32017 R 1558: Εκτελεστικός κανονισμός (ΕΕ) 2017/1558 της Επιτροπής της 14ης Σεπτεμβρίου 2017 (ΕΕ L 237 της 15.9.2017, σ. 67),
 —
 32017 R 1559: Εκτελεστικός κανονισμός (ΕΕ) 2017/1559 της Επιτροπής της 14ης Σεπτεμβρίου 2017 (ΕΕ L 237 της 15.9.2017, σ. 69).»
 Άρθρο 2
 Τα κείμενα των εκτελεστικών κανονισμών (ΕΕ) 2017/1558 και (ΕΕ) 2017/1559 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 10 Φεβρουαρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 9 Φεβρουαρίου 2018.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 237 της 15.9.2017, σ. 67.
 (2) ΕΕ L 237 της 15.9.2017, σ. 69.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22001D0086
 Απόφαση της Μεικτής Επιτροπής του ΕΟΧ αριθ. 86/2001, της 19ης Ιουνίου 2001, για την τροποποίηση του παραρτήματος XXI (Στατιστικές) της συμφωνίας ΕΟΧ
 Επίσημη Εφημερίδα αριθ. L 238 της 06/09/2001 σ. 0039 - 0040
 Απόφαση της Μεικτής Επιτροπής του ΕΟΧαριθ. 86/2001της 19ης Ιουνίου 2001για την τροποποίηση του παραρτήματος XXI (Στατιστικές) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XXI της συμφωνίας τροποποιήθηκε από την απόφαση αριθ. 57/2001 της Μεικτής Επιτροπής ΕΟΧ, της 18ης Μαΐου 2001(1).(2) Η απόφαση αριθ. 1/95 του συμβουλίου του ΕΟΧ, της 10ης Μαρτίου 1995, σχετικά με την έναρξη ισχύος της συμφωνίας για τον Ευρωπαϊκό Οικονομικό Χώρο όσον αφορά το Πριγκιπάτο του Λιχτενστάιν(2) ορίζει ότι το Λιχτενστάιν διαβιβάζει από 1ης Ιανουαρίου 1999 δεδομένα στον τομέα των στατιστικών εξωτερικού εμπορίου, σύμφωνα με τις διατάξεις της συμφωνίας.(3) Η Μεικτή Επιτροπή του ΕΟΧ έπρεπε να προβεί στην επανεξέταση της εν λόγω υποχρέωσης στο τέλος της μεταβατικής περιόδου, λαμβάνοντας υπόψη την ιδιαίτερη κατάσταση του Λιχτενστάιν.(4) Λαμβανομένων υπόψη των αποτελεσμάτων της εν λόγω επανεξέτασης, το Λιχτενστάιν πρέπει να απαλλαγεί από τη συγκέντρωση ορισμένων στατιστικών εξωτερικού εμπορίου,ΑΠΟΦΑΣΙΖΕΙ:Άρθρο 1Το παράρτημα XXI της συμφωνίας τροποποιείται ως εξής:1. Η πρώτη παράγραφος μετά τον τίτλο "Στατιστικές εξωτερικού εμπορίου" διαγράφεται.2. Τα ακόλουθα προστίθενται στο σημείο 8 [κανονισμός (ΕΚ) αριθ. 1172/95 του Συμβουλίου] μετά το κείμενο προσαρμογής: "ε) το Λιχτενστάιν συγκεντρώνει τα δεδομένα που απαιτούνται σύμφωνα με τον παρόντα κανονισμό από την 1η Ιανουαρίου 2000·στ) το Λιχτενστάιν απαλλάσσεται από τη συγκέντρωση δεδομένων σχετικά με το εμπόριο μεταξύ της Ελβετίας και του Λιχτενστάιν·ζ) το Λιχτενστάιν συγκεντρώνει μόνο δεδομένα σχετικά με τις άμεσες εισαγωγές και εξαγωγές·η) το Λιχτενστάιν απαλλάσσεται από τη συγκέντρωση δεδομένων σχετικά με το εμπόριο κερμάτων και ράβδων χρυσού και αργύρου·θ) οι λέξεις 'συμπεριλαμβανομένου του ηλεκτρικού ρεύματος' που αναφέρονται στο άρθρο 2 στοιχείο β) δεν εφαρμόζονται στο Λιχτενστάιν·ι) το Λιχτενστάιν παρέχει μόνο στοιχεία εξαψηφίου κωδικού δυνάμει του άρθρου 8 παράγραφος 2·ια) όσον αφορά το Λιχτενστάιν, η εθνικότητα του μέσου μεταφοράς που διασχίζει τα σύνορα, που αναφέρεται στο άρθρο 10 παράγραφος 1 στοιχείο θ), εφαρμόζεται μόνο στις οδικές μεταφορές·ιβ) το Λιχτενστάιν απαλλάσσεται από τη διαβίβαση δεδομένων σύμφωνα με το άρθρο 10 παράγραφος 1 στοιχείο ι)·ιγ) όσον αφορά το Λιχτενστάιν, τα αποτελέσματα των στατιστικών τα οποία καλύπτονται από το άρθρο 13 παράγραφος 1 που επιτρέπουν να εντοπιστούν έμμεσα οι εξαγωγείς και οι εισαγωγείς δεν γνωστοποιούνται, με εξαίρεση μόνο τα στοιχεία διψήφιου κωδικού του εναρμονισμένου συστήματος."3. Τα ακόλουθα προστίθενται στο σημείο 10 [κανονισμός (ΕΚ) αριθ. 840/96 του Συμβουλίου] μετά το κείμενο προσαρμογής: "στ) Ο κωδικός αριθ. 7 στο άρθρο 6 παράγραφος 4 στοιχεία α) και β) δεν εφαρμόζεται στο Λιχτενστάιν.ζ) Η 'αυτοκίνηση' ως τρόπος μεταφοράς σύμφωνα με το άρθρο 10 παράγραφος 3 δεν χρησιμοποιείται από το Λιχτενστάιν."Άρθρο 2Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο

type: contracts

jurisdiction: EU


text:
 Avis juridique important
 |
 22001D0624
 2001/624/ΕΚ: Aπόφαση αριθ. 3/2001 του Συμβουλίου Σύνδεσης ΕΕ-Σλοβακίας, της 18ης Μαΐου 2001, για την παράταση κατά πέντε έτη της περιόδου κατά την οποία οι κρατικές ενισχύσεις τις οποίες χορηγεί η Σλοβακική Δημοκρατία, εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας
 Επίσημη Εφημερίδα αριθ. L 217 της 11/08/2001 σ. 0011 - 0011
 Aπόφαση αριθ. 3/2001 του Συμβουλίου Σύνδεσης ΕΕ-Σλοβακίαςτης 18ης Μαΐου 2001για την παράταση κατά πέντε έτη της περιόδου κατά την οποία οι κρατικές ενισχύσεις τις οποίες χορηγεί η Σλοβακική Δημοκρατία, εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας(2001/624/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την Ευρωπαϊκή Συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, και ιδίως το άρθρο 64 παράγραφος 4 στοιχείο α),Εκτιμώντας τα ακόλουθα:(1) Το άρθρο 64 παράγραφος 4 στοιχείο α) της εν λόγω της ευρωπαϊκής συμφωνίας ορίζει ότι το Συμβούλιο Σύνδεσης, αφού λάβει υπόψη την οικονομική κατάσταση της Σλοβακικής Δημοκρατίας, αποφασίζει κατά πόσον πρέπει να παραταθεί για μια επιπλέον πενταετία η περίοδος κατά την οποία οι κρατικές ενισχύσεις που χορηγεί η Σλοβακική Δημοκρατία εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.(2) Το κατά κεφαλήν ΑΕΠ της Σλοβακικής Δημοκρατίας, υπολογιζόμενο σε μονάδες αγοραστικής δύναμης, έφθασε το 49 % του κοινοτικού μέσου όρου του 1999, και επομένως, είναι σκόπιμο να γίνει η παράταση αυτή,ΑΠΟΦΑΣΙΖΕΙ:Άρθρο 1Παρατείνεται για μια επιπλέον πενταετία η περίοδος κατά την οποίαν οι κρατικές ενισχύσεις που χορηγεί η Σλοβακική Δημοκρατία εκτιμώνται λαμβανομένου υπόψη του γεγονότος ότι το εν λόγω κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.Άρθρο 2Εντός έξι μηνών από την ημερομηνία έκδοσης της παρούσας απόφασης, η Σλοβακική Δημοκρατία θα υποβάλει στην Επιτροπή δεδομένα σχετικά με το κατά κεφαλήν ΑΕΠ εναρμονισμένα σε μονάδα επιπέδου ΙΙ της NUTS. Η εποπτεύουσα αρχή των κρατικών ενισχύσεων της Σλοβακικής Δημοκρατίας και η Επιτροπή θα αξιολογήσουν τότε από κοινού την επιλεξιμότητα των περιφερειών και τις σχετικές μέγιστες εντάσεις ενίσχυσης με σκοπό την κατάρτιση του χάρτη περιφερειακών ενισχύσεων, με βάση την ανακοίνωση της Επιτροπής για τις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(1). Εν συνεχεία, η κοινή πρόταση θα υποβληθεί στην Επιτροπή Σύνδεσης η οποία και θα αποφασίσει σχετικά.Άρθρο 3Η παρούσα απόφαση αρχίζει να ισχύει από την ημερομηνία της έκδοσής της.Εφαρμόζεται από την 1η Μαρτίου 1997.Βρυξέλλες, 18 Μαΐου 2001.Για το Συμβούλιο ΣύνδεσηςΟ ΠρόεδροςA. Lindh(1) ΕΕ C 74 της 10.3.1998, σ. 9.


text:
 Avis juridique important
 |
 22000A0105(01)
 Μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων - Εγκεκριμένα πρακτικά
 Επίσημη Εφημερίδα αριθ. L 002 της 05/01/2000 σ. 0069 - 0077
 ΜΝΗΜΟΝΙΟ ΣΥΜΦΩΝΙΑΣμεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντωνΗ Αραβική Δημοκρατία της Αιγύπτου και η Ευρωπαϊκή Κοινότητα (εφεξής καλούμενη "η Κοινότητα") συμφώνησαν, τον Δεκέμβριο 1999, ότι είναι αναγκαίο να παραταθεί για δύο έτη το ισχύον σύστημα διοικητικής συνεργασίας για τα κλωστοϋφαντουργικά προϊόντα, το οποίο ετέθη και μονογραφήθηκε υπό τη μορφή μνημονίου συμφωνίας στη Γενεύη, στις 26 Νοεμβρίου 1993, όπως τροποποιήθηκε τελευταία με ανταλλαγή επιστολών που μονογραφήθηκαν στις 13 Οκτωβρίου 1995 και με μνημόνιο συμφωνίας στις 6 Νοεμβρίου 1997.Αμφότερα τα μέρη επιβεβαιώνουν ότι είναι πρόθυμα να εξεύρουν αποδεκτές λύσεις σε κάθε πρόβλημα το οποίο ενδέχεται να προκύψει και με τον τρόπο αυτό να αποφύγουν την προσφυγή σε μέτρα που θα μπορούσαν να θίξουν τα συμφέροντα αμφοτέρων των μερών.Υπό αυτό το πνεύμα συνεργασίας, αμφότερα τα μέρη συμφωνούν ότι το εμπόριο κλωστοϋφαντουργικών προϊόντων μεταξύ της Κοινότητας και της Αραβικής Δημοκρατίας της Αιγύπτου πρέπει να βασίζεται στις εξής διατάξεις:1. Η Κοινότητα αναλαμβάνει τη δέσμευση να μην εφαρμόζει τα μέτρα διασφάλισης που προβλέπονται στο άρθρο 34 της συμφωνίας συνεργασίας μεταξύ της Κοινότητας και της Αραβικής Δημοκρατίας της Αιγύπτου, εφόσον οι εισαγωγές προϊόντων που απαριθμούνται στο παράρτημα Ι δεν υπερβαίνουν τα επίπεδα που αναφέρονται στο εν λόγω παράρτημα.2. Το σύστημα διοικητικής συνεργασίας, που συμφωνήθηκε στο πλαίσιο συζητήσεων και εκτίθεται στο παράρτημα ΙΙ, εφαρμόζεται στα προϊόντα τα οποία καλύπτονται από το παρόν μνημόνιο συμφωνίας.3. Η Κοινότητα αναλαμβάνει τη δέσμευση να μην καταλογίσει στα συμφωνηθέντα επίπεδα τις εισαγωγές που προορίζονται για τελειοποίηση προς επανεισαγωγή ή επανεξαγωγή.4. Οι αιγυπτιακές αρχές δεσμεύονται να οργανώσουν τις εξαγωγές των προϊόντων που απαριθμούνται στο παράρτημα Ι κατά τρόπο που να μην υπερβαίνουν τα συμφωνηθέντα επίπεδα που παρατίθενται στο παράρτημα αυτό.5. Τα μέρη συνεργάζονται για να παρεμποδίζουν τις αιφνίδιες και επιζήμιες μεταβολές των παραδοσιακών εμπορικών ροών οι οποίες οδηγούν σε περιφερειακή συγκέντρωση άμεσων εισαγωγών στην Κοινότητα.6. Η Αίγυπτος επιδιώκει να μην αποστερήσει ορισμένες περιφέρειες της Κοινότητας στις οποίες κατά παράδοση αναλογούν σχετικά μικρά μερίδια των κοινοτικών ποσοστώσεων, από εισαγωγές οι οποίες χρησιμεύουν ως εισροές για την μεταποιητική τους βιομηχανία.7. Οι αιγυπτιακές αρχές δύνανται, κατά τη διαχείριση των εξαγωγών τους, να εφαρμόζουν τις διατάξεις ευελιξίας που προβλέπονται στο παράρτημα ΙΙΙ.8. Τα μέρη συνεργάζονται πλήρως στην πρόληψη, τη διεξαγωγή ερευνών και την ανάληψη κατάλληλης νομικής ή/και διοικητικής δράσης κατά της καταστρατήγησης των διατάξεων του παρόντος μνημονίου συμφωνίας.9. Είναι δυνατή η διεξαγωγή διαβουλεύσεων, εφόσον υποβληθεί σχετικό αίτημα από ένα μέρος, για να εξετασθούν συγκεκριμένα προβλήματα αφορώντα το εν λόγω μνημόνιο συμφωνίας. Οι εν λόγω διαβουλεύσεις πραγματοποιούνται το αργότερο εντός 10 εργάσιμων ημερών, από την ημέρα που υποβλήθηκε σχετικό αίτημα από ένα μέρος.10. Το παρόν καθεστώς αρχίζει να ισχύει την 1η Ιανουαρίου 2000 και διαρκεί μέχρι την 31η Δεκεμβρίου 2001.Υπεγράφη, στις ...Για την Αφρικανική Δημοκρατία της ΑιγύπτουΓια την Ευρωπαϊκή ΚοινότηταΠΑΡΑΡΤΗΜΑ Ι>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΔΙΟΙΚΗΤΙΚΗ ΣΥΝΕΡΓΑΣΙΑΤο σύστημα διοικητικής συνεργασίας που εφαρμόζουν η Κοινότητα και η Αραβική


text: Δημοκρατία της Αιγύπτου για τις συναλλαγές κλωστοϋφαντουργικών προϊόντων έχει ως εξής:1. Οι αιγυπτιακές αρχές (Cotton Textile Consolidation Fund) εκδίδει έγγραφο εξαγωγής για κάθε αποστολή προϊόντων που απαριθμούνται στο παράρτημα Ι του μνημονίου συμφωνίας. Το έγγραφο εξαγωγής συμφωνεί με το υπόδειγμα του παραρτήματος IV.α) Όσον αφορά τα προϊόντα για τα οποία επιβλήθηκαν επίπεδα κατόπιν συμφωνίας και τα οποία πρόκειται να τεθούν σε ελεύθερη κυκλοφορία στην Κοινότητα, εκδίδονται άδειες εξαγωγής για ποσότητες που δεν υπερβαίνουν τα ανώτατα συμφωνηθένταα κοινοτικά επίπεδα. Ειδικότερα, σε κάθε άδεια πρέπει να πιστοποιείται ότι η εν λόγω ποσότητα καταλογίσθηκε στο επίπεδο της σχετικής κατηγορίας προϊόντος. Όσον αφορά τα προϊόντα για τα οποία δεν συμφωνήθηκε επίπεδο, οι άδειες εξαγωγής εκδίδονται άνευ περιορισμού, αλλά καταγράφονται οι εκδοθείσες ποσότητες.Στην περίπτωση ακύρωσης των εγγράφων εξαγωγής, οι αιγυπτιακές αρχές ενημερώνουν αμέσως την Επιτροπή των Ευρωπαϊκών Κοινοτήτων, παρέχοντας κάθε αναγκαία πληροφορία ούτως ώστε η σχετική ποσότητα να μην καταλογιστεί στο εν λόγω όριο.β) Η πραγματική ημερομηνία μεταφοράς προσδιορίζει το έτος ποσόστωσης στο οποίο καταλογίζονται τα εμπορεύματα. Προς το σκοπό αυτό, η ημερομηνία που αναγράφεται στη φορτωτική ή στην αεροπορική φορτωτική ή σε κάθε άλλο ισοδύναμο έγγραφο, θεωρείται ότι συνιστά αποδεικτικό στοιχείο.2. Οι αρχές των κρατών μελών εκδίδουν αυτόματα έγγραφο εισαγωγής ή άδειες εντός πέντε εργάσιμων ημερών από την παραλαβή της αίτησης, υπό τον όρο ότι αυτή συνοδεύεται από το έγγραφο εξαγωγής που αναφέρεται στην παράγραφο 1.3. Για να διευκολυνθεί το εν λόγω σύστημα συνεργασίας:- τα μέρη ανταλλάσσουν στατιστικά στοιχεία για τις πραγματικές εισαγωγές και εξαγωγές καθώς και τα έγγραφα εισαγωγής και εξαγωγής που εκδίδονται κατά τη διάρκεια εκάστου ημερολογιακού έτους,- επιπλέον, τα μέρη ανταλλάσσουν αθροιστικά στατιστικά στοιχεία ανά τρίμηνο. Τα εν λόγω στοιχεία κοινοποιούνται στο άλλο μέρος πριν τη λήξη του τρίτου μηνός που έπεται κάθε τριμήνου.4. Η κατάταξη των προϊόντων που αναφέρονται στο παράρτημα Ι γίνεται με βάση τη δασμολογική και στατιστική ονοματολογία της Κοινότητας (εφεξής καλούμενη "συνδυασμένη ονοματολογία" ή, με τα αρχικά "ΣΟ") και κάθε σχετική τροπολογία.Ουδεμία απόφαση όσον αφορά την κατάταξη των εμπορευμάτων ή τροπολογία της συνδυασμένης ονοματολογίας (ΣΟ) όσον αφορά την κατηγορία των εν λόγω προϊόντων, έχει ως αποτέλεσμα τον περιορισμό των συμφωνηθέντων επιπέδων.ΠΑΡΑΡΤΗΜΑ ΙΙΙΕΥΕΛΙΞΙΕΣΗ ευελιξία αφορά τα εξής:1. Οι αιγυπτιακές αρχές δύνανται να μεταφέρουν μη χρησιμοποιηθέντα επίπεδα από το προηγούμενο έτος, μέχρι ανωτάτου ορίου 10 % των επιπέδων που ισχύουν για το τρέχον έτος.2. Τα επίπεδα που έχουν συμφωνηθεί για το επόμενο έτος μπορούν να χρησιμοποιηθούν προκαταβολικά μέχρις ανωτάτου ορίου 10 % των επιπέδων που ισχύουν για το τρέχον έτος.3. Επιτρέπεται η μεταφορά μεταξύ κατηγορίας 1 και κατηγορίας 2 εντός ορίου 7,5 % της αρχικά συμφωνηθείσας ποσότητας για την κατηγορία προς την οποία γίνεται η μεταφορά.ΠΑΡΑΡΤΗΜΑ IV>PIC FILE= "L_2000002EL.007502.EPS">Συμφωνηθέντα πρακτικάΌσον αφορά τη διαχείριση των επιπέδων, κάτω των οποίων η Κοινότητα δεσμεύεται να μην εφαρμόσει μέτρα διασφάλισης όπως προβλέπει το άρθρο 34 της συμφωνίας συνεργασίας, η Αραβική Δημοκρατία της Αιγύπτου δηλώνει σαφώς ότι προτίθεται να λάβει τα αναγκαία μέτρα για να εξασφαλίσει ότι οι αιγυπτιακές εξαγωγές προϊόντων που αναφέρονται στο παράρτημα Ι δεν υπερβαίνουν τα συμφωνηθέντα κοινοτικά επίπεδα όπως προβλέπεται στις διατάξεις του μνημονίου συμφωνίας.Η αιγυπτιακή κυβέρνηση σημειώνει επίσης την


text: επιθυμία της Κοινότητας να επαναφέρει το ταχύτερο δυνατόν το σύνηθες καθεστώς συναλλαγών. Σχετικά με αυτό υπενθυμίζει ότι το σύστημα που διέπει την πρόσβαση στην Κοινότητα των προϊόντων βάμβακος καταγωγής Αιγύπτου, είναι ένα σύστημα ελεύθερης εισόδου χωρίς ποσοτικούς περιορισμούς ή ισοδύναμα μέτρα.Υπεγράφη στις ...Για την Αραβική Δημοκρατία της ΑιγύπτουΓια την Ευρωπαϊκή ΚοινότηταΣυμφωνηθέντα πρακτικάΣτην περίπτωση που συναφθεί συμφωνία σύνδεσης μεταξύ της Κοινότητας και της Αραβικής Δημοκρατίας της Αιγύπτου, το μνημόνιο συμφωνίας για τα κλωστοϋφαντουργικά προϊόντα στο οποίο κατέληξαν οι διαπραγματεύσεις της ... Δεκεμβρίου 1999, θα λάβει τη μορφή που προβλέπεται από τις διατάξεις της συμφωνίας και τις συνημμένες σε αυτήν κοινές δηλώσεις.Υπεγράφη στις ...Για την Αραβική Δημοκρατία της ΑιγύπτουΓια την Ευρωπαϊκή Κοινότητα


text:
 7.2.2019
 EL
 Επίσημη Εφημερίδα της Ευρωπαϊκής Ένωσης
 L 36/24
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 81/2017
 της 5ης Μαΐου 2017
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/193]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2017/78 της Επιτροπής, της 15ης Ιουλίου 2016, περί διοικητικών διατάξεων για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112 και τους ενιαίους όρους εφαρμογής του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σχετικά με την προστασία της ιδιωτικής ζωής και των δεδομένων των χρηστών των εν λόγω συστημάτων (1) πρέπει να ενσωματωθεί στη συμφωνία για τον ΕΟΧ.
 (2)
 Ο κατ' εξουσιοδότηση κανονισμός (ΕΕ) 2017/79 της Επιτροπής, της 12ης Σεπτεμβρίου 2016, για τη θέσπιση λεπτομερών τεχνικών απαιτήσεων και διαδικασιών ελέγχου για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112, τις χωριστές τεχνικές μονάδες και τα κατασκευαστικά στοιχεία των συστημάτων eCall επί του οχήματος βάσει του αριθμού κλήσης 112 και για τη συμπλήρωση και την τροποποίηση του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σε σχέση με τις εξαιρέσεις και τα ισχύοντα πρότυπα (2) πρέπει να ενσωματωθεί στη συμφωνία για τον ΕΟΧ.
 (3)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο I του παραρτήματος II της συμφωνίας για τον ΕΟΧ τροποποιείται ως ακολούθως:
 1)
 Στο σημείο 47 [κανονισμός (ΕΕ) 2015/758 του Ευρωπαϊκού Κοινοβουλίου και του Συμβουλίου] προστίθενται τα ακόλουθα:
 «, όπως τροποποιήθηκε με:
 32017 R 0079: Κατ' εξουσιοδότηση κανονισμός (ΕΕ) 2017/79 της Επιτροπής της 12ης Σεπτεμβρίου 2016 (ΕΕ L 12 της 17.1.2017, σ. 44)».
 2)
 Μετά το σημείο 47 [κανονισμός (ΕΕ) 2015/758 του Ευρωπαϊκού Κοινοβουλίου και του Συμβουλίου] παρεμβάλλονται τα ακόλουθα σημεία:
 «48.
 32017 R 0078: Εκτελεστικός κανονισμός (ΕΕ) 2017/78 της Επιτροπής, της 15ης Ιουλίου 2016, περί διοικητικών διατάξεων για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112 και τους ενιαίους όρους εφαρμογής του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σχετικά με την προστασία της ιδιωτικής ζωής και των δεδομένων των χρηστών των εν λόγω συστημάτων (ΕΕ L 12 της 17.1.2017, σ. 26).
 49.
 32017 R 0079: Κατ' εξουσιοδότηση κανονισμός (ΕΕ) 2017/79 της Επιτροπής, της 12ης Σεπτεμβρίου 2016, για τη θέσπιση λεπτομερών τεχνικών απαιτήσεων και διαδικασιών ελέγχου για την έγκριση τύπου ΕΚ μηχανοκίνητων οχημάτων όσον αφορά τα συστήματα eCall επί του οχήματος βάσει του αριθμού κλήσης 112, τις χωριστές τεχνικές μονάδες και τα κατασκευαστικά στοιχεία των συστημάτων eCall επί του οχήματος βάσει του αριθμού κλήσης 112 και για τη συμπλήρωση και την τροποποίηση του κανονισμού (ΕΕ) 2015/758 του Ευρωπαϊκού Κοινοβουλίου και του Συμβουλίου σε σχέση με τις εξαιρέσεις και τα ισχύοντα πρότυπα (ΕΕ L 12


text:
της 17.1.2017, σ. 44).».
 Άρθρο 2
 Τα κείμενα του εκτελεστικού κανονισμού (ΕΕ) 2017/78 και του κατ' εξουσιοδότηση κανονισμού (ΕΕ) 2017/79 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Μαΐου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Μαΐου 2017.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 12 της 17.1.2017, σ. 26.
 (2) ΕΕ L 12 της 17.1.2017, σ. 44.
 (*1) Δεν έχουν αναφερθεί συνταγματικές απαιτήσεις.


text:
C 190/50 EL Επίσημη Εφημερίδα των Ευρωπαϊκών Κοινοτήτων 10.8.2002
 Σύναψη μνημονίου συμφωνίας με την Τσεχική ∆ημοκρατία σχετικά με τη συμμετοχή της στα κοινοτικά
 προγράμματα MEDIA-Plus και MEDIA-Κατάρτιση
 (2002/C 190/06)
 Στις 30 Ιουλίου 2002 υπεγράφη μνημόνιο συμψωνίας μεταξύ της Ευρωπαϊκής Επιτροπής, εξ ονόματος της
 Ευρωπαϊκής Κοινότητας, και της κυβέρνησης της Τσεχικής ∆ημοκρατίας σχετικά με τη συμμετοχή της Τσεχικής
 ∆ημοκρατίας στα κοινοτικά προγράμματα MEDIA-Plus και MEDIA-Κατάρτιση.
 Το πλήρες κείμενο του μνημονίου συμφωνίας στα αγγλικά βρίσκεται στην ακόλουθη ιστοσελίδα:
 http://europa.eu.int/comm/avpolicy/media/enlarg_en.html
 Σύναψη μνημονίου συμφωνίας με την Βουλγαρία σχετικά με τη συμμετοχή της στα κοινοτικά προγράμ-
 ματα MEDIA-Plus και MEDIA-Κατάρτιση
 (2002/C 190/07)
 Στις 31 Ιουλίου 2002 υπεγράφη μνημόνιο συμφωνίας μεταξύ της Ευρωπαϊκής Επιτροπής, εξ ονόματος της
 Ευρωπαϊκής Κοινότητας, και της κυβέρνησης της Βουλγαρίας σχετικά με τη συμμετοχή της Βουλγαρίας στα
 κοινοτικά προγράμματα MEDIA-Plus και MEDIA-Κατάρτιση.
 Το πλήρες κείμενο του μνημονίου συμφωνίας στα αγγλικά βρίσκεται στην ακόλουθη ιστοσελίδα:
 http://europa.eu.int/comm/avpolicy/media/enlarg_en.html


text:
 8.1.2016
 EL
 Επίσημη Εφημερίδα της Ευρωπαϊκής Ένωσης
 L 5/9
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 121 της Οικονομικής Επιτροπής των Ηνωμένων Εθνών για την Ευρώπη (ΗΕ/ΟΕΕ) — Ενιαίες διατάξεις σχετικά με την έγκριση οχημάτων όσον αφορά τη θέση και τις αναγνωριστικές ενδείξεις χειροκίνητων χειριστηρίων, ενδεικτικών λυχνιών και δεικτών [2016/18]
 Ενσωματώνει όλο το έγκυρο κείμενο έως:
 Σειρά τροποποιήσεων 01 — Ημερομηνία έναρξης ισχύος: 15 Ιουνίου 2015
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για χορήγηση έγκρισης
 4.
 Έγκριση
 5.
 Προδιαγραφές
 6.
 Τροποποιήσεις του τύπου οχήματος ή κάθε πτυχής των προδιαγραφών για χειριστήρια, ενδεικτικές λυχνίες και δείκτες και παράταση της έγκρισης
 7.
 Συμμόρφωση της παραγωγής
 8.
 Κυρώσεις σε περίπτωση μη συμμόρφωσης της παραγωγής
 9.
 Οριστική παύση της παραγωγής
 10.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 11.
 Εισαγωγικές διατάξεις
 12.
 Μεταβατικές διατάξεις
 ΠΑΡΑΡΤΗΜΑΤΑ
 1.
 Ανακοίνωση σχετικά με την έγκριση ή παράταση ή άρνηση ή απόσυρση της άδειας κυκλοφορίας τύπου οχήματος όσον αφορά τη θέση και τις αναγνωριστικές ενδείξεις χειροκίνητων χειριστηρίων, ενδεικτικών λυχνιών και δεικτών, σύμφωνα με τον κανονισμό αριθ. 121
 2.
 Ρυθμίσεις για τα σήματα έγκρισης
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στα οχήματα των κατηγοριών M και N (1). Ορίζει τις απαιτήσεις για τη θέση, τις αναγνωριστικές ενδείξεις, το χρώμα και τον φωτισμό των χειροκίνητων χειριστηρίων, ενδεικτικών λυχνιών και δεικτών των μηχανοκινήτων οχημάτων. Έχει ως σκοπό να εξασφαλίζει τη δυνατότητα πρόσβασης και την ορατότητα των χειροκίνητων χειριστηρίων, ενδεικτικών λυχνιών και δεικτών των μηχανοκινήτων οχημάτων και να διευκολύνει την επιλογή τους σε συνθήκες οδήγησης τόσο την ημέρα όσο και τη νύκτα, έτσι ώστε να μειώνονται οι κίνδυνοι για την ασφάλεια εξαιτίας της απόσπασης της προσοχής του οδηγού από την οδήγηση και εξαιτίας σφαλμάτων κατά την επιλογή των χειριστηρίων.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1.
 «Χειριστήριο» σημαίνει το χειροκίνητο τμήμα μιας συσκευής που δίνει στον οδηγό τη δυνατότητα να επιφέρει μια αλλαγή στην κατάσταση ή τη λειτουργία του οχήματος ή ενός υποσυστήματος του οχήματος.
 2.2.
 «Συσκευή» σημαίνει ένα στοιχείο ή ένα σύνολο στοιχείων που χρησιμοποιείται για την εκτέλεση μιας ή περισσοτέρων λειτουργιών.
 2.3.
 «Δείκτης» είναι η συσκευή που δείχνει το μέγεθος των φυσικών χαρακτηριστικών για την ανίχνευση των οποίων έχει σχεδιαστεί το όργανο.
 2.4.
 «Κοινός χώρος» είναι ένας χώρος στον οποίο μπορούν να απεικονίζονται δύο ή περισσότερες ενημερωτικές λειτουργίες (π.χ. σύμβολα), αλλά όχι ταυτόχρονα.
 2.5.
 «Ενδεικτική λυχνία» σημαίνει το οπτικό σήμα το οποίο, όταν ανάβει, δείχνει την ενεργοποίηση ή απενεργοποίηση μιας συσκευής, μια ορθή ή ελαττωματική λειτουργία ή κατάσταση ή τη μη λειτουργία μιας συσκευής.
 2.6.
 «Παραπλεύρως» σημαίνει ότι κανένα χειριστήριο, καμία ενδεικτική λυχνία, κανένας δείκτης ή άλλο μέσο που μπορεί να αποσπάσει την προσοχή δεν υπάρχει μεταξύ του αναγνωριστικού συμβόλου και της ενδεικτικής λυχνίας, του


text:
δείκτη ή του χειριστηρίου που αντιπροσωπεύει το σύμβολο αυτό.
 2.7.
 «Κατασκευαστής» είναι το πρόσωπο ή ο φορέας ο οποίος είναι υπεύθυνος έναντι της αρμόδιας για τις εγκρίσεις τύπου αρχής για όλα τα θέματα που αφορούν τη διαδικασία έγκρισης τύπου και για τη διασφάλιση της συμμόρφωσης της παραγωγής. Το συγκεκριμένο πρόσωπο ή φορέας δεν είναι απαραίτητο να συμμετέχει άμεσα σε όλα τα στάδια κατασκευής του οχήματος, του συστήματος, του κατασκευαστικού στοιχείου ή της αυτόνομης τεχνικής μονάδας που υποβάλλεται στη διαδικασία έγκρισης.
 2.8.
 «Τύπος οχήματος» σημαίνει μηχανοκίνητα οχήματα, που δεν διαφέρουν όσον αφορά τις εσωτερικές διευθετήσεις οι οποίες ενδέχεται να επηρεάζουν τον προσδιορισμό των συμβόλων για χειριστήρια, ενδεικτικές λυχνίες και δείκτες, καθώς και τη λειτουργία των χειριστηρίων.
 2.9.
 «Έγκριση οχήματος» σημαίνει την έγκριση ενός τύπου οχήματος όσον αφορά τον τρόπο εγκατάστασης, τη γραφική παράσταση, την αναγνωσιμότητα, το χρώμα και τη φωτεινότητα χειριστηρίων, ενδεικτικών λυχνιών και δεικτών.
 3. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 3.1. Η αίτηση έγκρισης ενός τύπου οχήματος, όσον αφορά τις προδιαγραφές χειριστηρίων, ενδεικτικών λυχνιών και δεικτών, υποβάλλεται από τον κατασκευαστή του οχήματος ή από τον δεόντως διαπιστευμένο αντιπρόσωπό του.
 3.2. Συνοδεύεται από τα ακόλουθα έγγραφα και στοιχεία σε τρία αντίτυπα:
 3.2.1.
 περιγραφή του τύπου του οχήματος·
 3.2.2.
 κατάλογο των αντικειμένων που προσδιορίζονται από τον παρόντα κανονισμό στον πίνακα και περιγράφονται από τον κατασκευαστή ως χειριστήρια, ενδεικτικές λυχνίες ή δείκτες·
 3.2.3.
 γραφική παράσταση συμβόλων που προσδιορίζουν χειριστήρια, ενδεικτικές λυχνίες και δείκτες· και
 3.2.4.
 σχέδια και/ή φωτογραφίες που παρουσιάζουν τη διάταξη χειριστηρίων και τη θέση ενδεικτικών λυχνιών και δεικτών στο όχημα.
 3.3. Ένα όχημα ή αντιπροσωπευτικό τμήμα του εξοπλισμένο με πλήρες σύνολο χειριστηρίων, ενδεικτικών λυχνιών και δεικτών, όπως προσδιορίζεται στην παράγραφο 3.2.2, αντιπροσωπευτικό του τύπου οχήματος που πρόκειται να εγκριθεί, υποβάλλεται στην τεχνική υπηρεσία που είναι αρμόδια για την αξιολόγηση της έγκρισης.
 4. ΕΓΚΡΙΣΗ
 4.1. Αν ο τύπος οχήματος που υποβάλλεται για έγκριση σύμφωνα με τον παρόντα κανονισμό πληροί τις απαιτήσεις του κανονισμού, χορηγείται έγκριση για τον εν λόγω τύπο οχήματος.
 4.2. Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροποποιήσεων 01 του κανονισμού) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις του κανονισμού κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον αριθμό αυτό σε άλλο τύπο οχήματος ή στον ίδιο τύπο οχήματος με εξοπλισμό που δεν προσδιορίζεται στον κατάλογο ο οποίος αναφέρεται στην παράγραφο 3.2.2, σύμφωνα με τις διατάξεις της παραγράφου 6 του παρόντος κανονισμού.
 4.3. Η ανακοίνωση της έγκρισης, της παράτασης, της απόρριψης της έγκρισης ή της οριστικής παύσης της παραγωγής τύπου/τμήματος οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω ενός εντύπου σύμφωνα με το υπόδειγμα του παραρτήματος 1 του παρόντος κανονισμού.
 4.4. Σε κάθε όχημα που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης. Αυτό το διεθνές σήμα έγκρισης αποτελείται από:
 4.4.1.
 κύκλο ο οποίος


text:
περιβάλλει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (2)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 4.4.1.
 4.5. Αν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 4.4.1· σε μια τέτοια περίπτωση, ο κανονισμός και οι αριθμοί έγκρισης καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1.
 4.6. Το σήμα έγκρισης πρέπει να είναι ευανάγνωστο και ανεξίτηλο.
 4.7. Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 4.8. Στο παράρτημα 2 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 5. ΠΡΟΔΙΑΓΡΑΦΕΣ
 Ένα όχημα εξοπλισμένο με χειριστήριο, ενδεικτική λυχνία ή δείκτη, που αναφέρονται στον πίνακα, πρέπει να ικανοποιεί τις απαιτήσεις του παρόντος κανονισμού όσον αφορά τη θέση, τις αναγνωριστικές ενδείξεις, το χρώμα και τον φωτισμό του εν λόγω χειριστηρίου, ενδεικτικής λυχνίας ή δείκτη.
 5.1. Θέση
 5.1.1. Τα χειριστήρια που χρησιμοποιούνται από τον οδηγό κατά την οδήγηση του οχήματος τοποθετούνται κατά τρόπον ώστε να ενεργοποιούνται από τον οδηγό υπό τις συνθήκες που περιγράφονται στην παράγραφο 5.6.2.
 5.1.2. Οι ενδεικτικές λυχνίες και οι δείκτες τοποθετούνται κατά τρόπον ώστε να φαίνονται και να αναγνωρίζονται από τον οδηγό τόσο κατά τη νύκτα όσο και κατά την ημέρα υπό τις συνθήκες που περιγράφονται στις παραγράφους 5.6.1 και 5.6.2. Οι ενδεικτικές λυχνίες και οι δείκτες δεν χρειάζεται να είναι ορατοί ή αναγνωρίσιμοι όταν δεν είναι ενεργοποιημένοι.
 5.1.3. Οι αναγνωριστικές ενδείξεις ενδεικτικών λυχνιών, δεικτών και χειριστηρίων τοποθετούνται παραπλεύρως ή επάνω στις ενδεικτικές λυχνίες, τους δείκτες και τα χειριστήρια που προσδιορίζουν. Στην περίπτωση χειριστηρίου πολλαπλών λειτουργιών, οι αναγνωριστικές ενδείξεις δεν είναι απαραίτητο να τοποθετούνται παραπλεύρως. Ωστόσο, πρέπει να βρίσκονται όσο το δυνατόν πλησιέστερα στο εν λόγω χειριστήριο πολλαπλών λειτουργιών.
 5.1.4. Με την επιφύλαξη των παραγράφων 5.1.1, 5.1.2 και 5.1.3, η ενδεικτική λυχνία για «απενεργοποίηση αερόσακου συνεπιβάτη», εφόσον υπάρχει, πρέπει να βρίσκεται στο εσωτερικό του οχήματος και μπροστά και πάνω από το σημείο σχεδιασμού «Η» των καθισμάτων τόσο του οδηγού όσο και του (των) συνεπιβάτη(-ών) στην πλέον εμπρόσθια τοποθέτηση του καθίσματος. Η ενδεικτική λυχνία που προειδοποιεί τους καθήμενους στα εμπρόσθια καθίσματα ότι ο αερόσακος του συνοδηγού είναι απενεργοποιημένος πρέπει να είναι ορατή από τον οδηγό και τον (τους) συνεπιβάτη(-ες) υπό οποιεσδήποτε συνθήκες οδήγησης.
 5.2. Αναγνωριστικές ενδείξεις
 5.2.1. Όπου υπάρχουν, τα χειριστήρια, οι ενδεικτικές λυχνίες και οι δείκτες που αναφέρονται στη στήλη 3 του πίνακα προσδιορίζονται από αντίστοιχα σύμβολα που ορίζονται στη στήλη 2 του πίνακα. Η απαίτηση αυτή δεν ισχύει για το χειριστήριο της κόρνας (σήματος ακουστικής προειδοποίησης), όταν ενεργοποιείται με μικρό δακτυλιόσχημο χειριστήριο ή με κορδόνι. Στην περίπτωση που χρησιμοποιείται ένα σύμβολο


text:
για την αναγνώριση χειριστηρίου, ενδεικτικής λυχνίας ή δείκτη που δεν αναφέρεται στον πίνακα, συνιστάται να χρησιμοποιείται ένα σύμβολο που ορίζεται για τον σκοπό αυτό στο πρότυπο ISO 2575:2004, εφόσον υπάρχει και εφόσον το σύμβολο αυτό είναι κατάλληλο για τη συγκεκριμένη εφαρμογή.
 5.2.2. Για την αναγνώριση χειριστηρίου, ενδεικτικής λυχνίας ή δείκτη που δεν περιλαμβάνεται στον πίνακα ή στο ISO 2575:2004, ο κατασκευαστής μπορεί να χρησιμοποιήσει σύμβολο δικής του έμπνευσης. Το σύμβολο αυτό μπορεί να περιλαμβάνει διεθνώς αναγνωρισμένες αλφαβητικές ή αριθμητικές ενδείξεις. Όλα τα χρησιμοποιούμενα σύμβολα ακολουθούν τις αρχές σχεδιασμού που προβλέπονται στην παράγραφο 4 του ISO 2575:2004.
 5.2.3. Αν χρειάζεται για λόγους σαφήνειας, μπορούν να χρησιμοποιούνται συμπληρωματικά σύμβολα σε συνδυασμό με σύμβολα που ορίζονται στον πίνακα ή στο ISO 2575:2004.
 5.2.4. Κανένα πρόσθετο ή συμπληρωματικό σύμβολο δεν πρέπει να συγχέεται με σύμβολο που προβλέπεται από τον παρόντα κανονισμό.
 5.2.5. Εφόσον συνδυάζονται ένα χειριστήριο, ένας δείκτης ή μια ενδεικτική λυχνία για την ίδια λειτουργία, μπορεί να χρησιμοποιείται ενιαίο σύμβολο για τον προσδιορισμό του συνδυασμού αυτού.
 5.2.6. Εκτός από τις περιπτώσεις που αναφέρονται στην παράγραφο 5.2.7, ο οδηγός πρέπει να βλέπει σε όρθια θέση όλα τα αναγνωριστικά ενδεικτικών λυχνιών, δεικτών και χειριστηρίων που αναφέρονται στον πίνακα ή στο ISO 2575:2004. Στην περίπτωση περιστρεφόμενου χειριστηρίου, η παράγραφος αυτή ισχύει όταν το χειριστήριο βρίσκεται στη θέση «off».
 5.2.7. Ο οδηγός δεν χρειάζεται να βλέπει σε όρθια θέση τα χαρακτηριστικά των ακολούθων:
 5.2.7.1.
 χειριστηρίου κόρνας,
 5.2.7.2.
 κάθε χειριστηρίου, ενδεικτικής λυχνίας ή δείκτη που βρίσκεται στο τιμόνι, όταν το τιμόνι βρίσκεται σε θέση κατά την οποία το όχημα δεν κινείται σε ευθεία κατεύθυνση προς τα εμπρός, και
 5.2.7.3.
 κάθε περιστρεφόμενου χειριστηρίου που δεν έχει θέση «off».
 5.2.8. Κάθε χειριστήριο για το αυτόματο σύστημα ρύθμισης της ταχύτητας του οχήματος (cruise control) και κάθε χειριστήριο για τα συστήματα θέρμανσης και κλιματισμού έχουν αναγνωριστικές ενδείξεις για όλες τις λειτουργίες κάθε τέτοιου συστήματος.
 5.2.9. Εφόσον υπάρχει, κάθε χειριστήριο που ρυθμίζει μια λειτουργία συστήματος σε συνεχές φάσμα έχει αναγνωριστική ένδειξη για τα όρια του φάσματος ρύθμισης της λειτουργίας αυτής.
 Αν χρησιμοποιείται χρωματικός κωδικός για τον προσδιορισμό των ορίων του φάσματος ρύθμισης μιας λειτουργίας θερμοκρασίας, το όριο του θερμού έχει χρώμα κόκκινο και το όριο του ψυχρού έχει χρώμα μπλε. Αν η κατάσταση ή τα όρια μιας λειτουργίας επισημαίνονται από δείκτη που είναι ξεχωριστός και δεν βρίσκεται παραπλεύρως στο χειριστήριο για τη λειτουργία αυτή, τόσο το χειριστήριο όσο και ο δείκτης πρέπει να έχουν ανεξάρτητες αναγνωριστικές ενδείξεις σύμφωνα με την παράγραφο 5.1.3.
 5.2.10. Οι αυτόματες λειτουργίες μπορεί να επισημαίνονται με το σύμβολο που είναι σχετικό με το αντίστοιχο στοιχείο, όπως αναφέρεται στη στήλη 1 του πίνακα, με τη (τις) συμπληρωματική(-ές) ένδειξη(-είξεις) «A» ή «AUTO» επάνω ή δίπλα στο περίγραμμά του.
 5.3. Φωτισμός
 5.3.1. Οι αναγνωριστικές ενδείξεις χειριστηρίων για τα οποία αναφέρεται η λέξη «Ναι» στη στήλη 4 του πίνακα πρέπει να φωτίζονται όποτε ενεργοποιούνται οι φανοί θέσης. Η απαίτηση αυτή δεν ισχύει για τα χειριστήρια που βρίσκονται στο δάπεδο, στην κονσόλα δαπέδου, στο τιμόνι ή στην κολώνα του τιμονιού, ή στην περιοχή πάνω από τον ανεμοθώρακα ή για τα χειριστήρια του συστήματος θέρμανσης


text:
και κλιματισμού αν το σύστημα δεν κατευθύνει τον αέρα κατευθείαν στον ανεμοθώρακα.
 5.3.2. Οι δείκτες και οι αναγνωριστικές ενδείξεις τους για τους οποίους αναφέρεται η λέξη «Ναι» στη στήλη 4 του πίνακα φωτίζονται όποτε η διάταξη έναρξης και/ή παύσης της λειτουργίας του κινητήρα είναι σε θέση που επιτρέπει τη λειτουργία του κινητήρα και οι φανοί θέσης είναι ενεργοποιημένοι.
 5.3.3. Οι δείκτες, οι αναγνωριστικές ενδείξεις τους και οι αναγνωριστικές ενδείξεις χειριστηρίων δεν χρειάζεται να φωτίζονται όταν οι προβολείς ενεργοποιούνται στιγμιαία ή λειτουργούν ως φανοί πορείας ημέρας.
 5.3.4. Κατά την κρίση του κατασκευαστή, όλα τα χειριστήρια, οι δείκτες ή οι αναγνωριστικές ενδείξεις τους μπορεί να έχουν τη δυνατότητα να φωτίζονται ανά πάσα στιγμή.
 5.3.5. Μια ενδεικτική λυχνία δεν εκπέμπει φως εκτός αν επισημαίνει μια δυσλειτουργία ή μια κατάσταση του οχήματος για την επισήμανση της οποίας προορίζεται ή κατά τη διάρκεια του ελέγχου ενός λαμπτήρα.
 5.3.6. Φωτεινότητα ενδεικτικής λυχνίας
 Πρέπει να παρέχονται τα μέσα ώστε οι ενδεικτικές λυχνίες και τα χαρακτηριστικά τους να φαίνονται και να αναγνωρίζονται από τον οδηγό υπό οποιεσδήποτε συνθήκες οδήγησης.
 5.4. Χρώμα
 5.4.1. Το φως κάθε ενδεικτικής λυχνίας που αναφέρεται στον πίνακα πρέπει να έχει το χρώμα που αναφέρεται στη στήλη 5 του εν λόγω πίνακα.
 5.4.1.1. Ωστόσο, αν υπάρχει ήδη στο όχημα όπως αναφέρεται στον πίνακα και σύμφωνα με την προδιαγραφή χρώματος της στήλης 5, κάθε σύμβολο με την υποσημείωση18 μπορεί να εμφανίζεται σε άλλα χρώματα για να μεταδίδει διαφορετικά μηνύματα, σύμφωνα με τη γενική κωδικοποίηση χρωμάτων που προβλέπεται στην παράγραφο 5 του προτύπου ISO 2575:2004.
 5.4.2. Ο κατασκευαστής επιλέγει το χρώμα των δεικτών και των ενδεικτικών λυχνιών, καθώς και των αναγνωριστικών ενδείξεων των δεικτών και των χειριστηρίων που δεν αναφέρονται στον πίνακα, όμως, το χρώμα αυτό δεν πρέπει να συγχέεται ή να επικαλύπτει την αναγνωριστική ένδειξη ενδεικτικής λυχνίας, χειριστηρίου ή δείκτη που αναφέρεται στον πίνακα. Το χρώμα που επιλέγεται πρέπει να είναι σύμφωνο με τις κατευθυντήριες γραμμές που ορίζονται στην παράγραφο 5 του προτύπου ISO 2575:2004.
 5.4.3. Κάθε σύμβολο που χρησιμοποιείται για την αναγνώριση ενδεικτικής λυχνίας, χειριστηρίου ή δείκτη πρέπει να διακρίνεται σαφώς από το φόντο.
 5.4.4. Το σκοτεινό μέρος κάθε συμβόλου μπορεί να αντικαθίσταται από το περίγραμμά του.
 5.5. Κοινός χώρος για την εμφάνιση πολλαπλών πληροφοριών
 5.5.1. Ένας κοινός χώρος μπορεί να χρησιμοποιείται για την εμφάνιση πληροφοριών από οποιαδήποτε πηγή εφόσον ικανοποιούνται οι ακόλουθες απαιτήσεις:
 5.5.1.1.
 Οι ενδεικτικές λυχνίες και οι δείκτες στον κοινό χώρο παρέχουν τις σχετικές πληροφορίες κατά την έναρξη της κατάστασης στην οποία αντιστοιχούν.
 5.5.1.2.
 Όταν συντρέχουν οι προϋποθέσεις για την ενεργοποίηση δύο ή περισσότερων ενδεικτικών λυχνιών, οι πληροφορίες πρέπει είτε
 5.5.1.2.1.
 να επαναλαμβάνονται αυτόματα σε ακολουθία, είτε
 5.5.1.2.2.
 να απεικονίζονται με τέτοιον τρόπο ώστε ο οδηγός, υπό τις συνθήκες που αναφέρονται στην παράγραφο 5.6.2, να μπορεί να τις επιλέγει και να τις εμφανίζει.
 5.5.1.3.
 Οι ενδεικτικές λυχνίες για δυσλειτουργία του συστήματος πέδησης, για τη δέσμη πορείας προβολέα, για τον δείκτη κατεύθυνσης και για τη ζώνη ασφαλείας δεν πρέπει να εμφανίζονται στον ίδιο κοινό χώρο.
 5.5.1.4.
 Αν η ενδεικτική λυχνία για δυσλειτουργία του συστήματος πέδησης, για τη δέσμη πορείας προβολέα, για τον δείκτη


text:
κατεύθυνσης ή για τη ζώνη ασφαλείας εμφανίζεται σε κοινό χώρο, πρέπει να ακυρώνει κάθε άλλο σύμβολο στον κοινό χώρο, αν συντρέχουν οι προϋποθέσεις ενεργοποίησής της.
 5.5.1.5.
 Εξαιρουμένων των ενδεικτικών λυχνιών για δυσλειτουργία του συστήματος πέδησης, για τη δέσμη πορείας προβολέα, για τον δείκτη κατεύθυνσης ή για τη ζώνη ασφαλείας, οι πληροφορίες μπορούν να ακυρώνονται αυτόματα ή από τον οδηγό.
 5.5.1.6.
 Οι απαιτήσεις όσον αφορά το χρώμα των ενδεικτικών λυχνιών δεν ισχύουν εφόσον οι ενδεικτικές λυχνίες εμφανίζονται σε κοινό χώρο, εκτός αν προβλέπεται διαφορετικά σε ειδικό κανονισμό.
 5.6. Συνθήκες
 5.6.1. Ο οδηγός προσαρμόζεται στις συνθήκες φωτισμού του περιβάλλοντος.
 5.6.2. Ο οδηγός περιορίζεται από το εγκατεστημένο σύστημα προστασίας από τις συγκρούσεις, το οποίο έχει προσαρμοστεί σύμφωνα με τις οδηγίες του κατασκευαστή, και έχει την ελευθερία κινήσεων που του επιτρέπει το σύστημα αυτό.
 6. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΟΧΗΜΑΤΟΣ Ή ΚΑΘΕ ΠΤΥΧΗΣ ΤΩΝ ΠΡΟΔΙΑΓΡΑΦΩΝ ΓΙΑ ΧΕΙΡΙΣΤΗΡΙΑ, ΕΝΔΕΙΚΤΙΚΕΣ ΛΥΧΝΙΕΣ ΚΑΙ ΔΕΙΚΤΕΣ ΚΑΙ ΠΑΡΑΤΑΣΗ ΤΗΣ ΕΓΚΡΙΣΗΣ
 6.1. Κάθε τροποποίηση του τύπου οχήματος ή κάθε πτυχής των προδιαγραφών για χειριστήρια, ενδεικτικές λυχνίες και δείκτες, ή του καταλόγου που αναφέρεται στην παράγραφο 3.2.2 γνωστοποιείται στη διοικητική υπηρεσία που χορήγησε την έγκριση για τον εν λόγω τύπο οχήματος. Η υπηρεσία αυτή δύναται:
 6.1.1.
 να θεωρήσει ότι οι τροποποιήσεις που πραγματοποιήθηκαν είναι μάλλον απίθανο να έχουν σημαντική αρνητική επίδραση και ότι, οπωσδήποτε, το όχημα εξακολουθεί να πληροί τις απαιτήσεις· ή
 6.1.2.
 να απαιτήσει μια περαιτέρω έκθεση αξιολόγησης από την τεχνική υπηρεσία που είναι αρμόδια για την αξιολόγηση.
 6.2. Η επικύρωση ή η απόρριψη της έγκρισης, στην οποία καθορίζονται οι μετατροπές, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που ορίζεται στην παράγραφο 4.3.
 6.3. Η αρμόδια αρχή που εκδίδει την παράταση της έγκρισης δίνει αριθμό σειράς σε κάθε έντυπο ανακοίνωσης που συντάσσεται για την εν λόγω παράταση και πληροφορεί σχετικά τα άλλα συμβαλλόμενα μέρη της συμφωνίας του 1958 για την εφαρμογή του παρόντος κανονισμού με έντυπο ανακοίνωσης που συμμορφώνεται προς το υπόδειγμα του παραρτήματος 1 του παρόντος κανονισμού.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 7.1.
 Όχημα που εγκρίνεται σύμφωνα με τον παρόντα κανονισμό πρέπει να κατασκευάζεται κατά τρόπο ώστε να συμμορφώνεται προς τον εγκεκριμένο τύπο, ο οποίος πληροί τις απαιτήσεις που ορίζονται στην παράγραφο 5.
 7.2.
 Η αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα αυτών των επαληθεύσεων είναι κάθε δύο έτη.
 8. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 8.1. Η έγκριση που χορηγείται για τύπο οχήματος δυνάμει του παρόντος κανονισμού δύναται να ανακληθεί εφόσον δεν υπάρχει συμμόρφωση με τις απαιτήσεις ή όταν το όχημα που φέρει το σήμα έγκρισης δεν ανταποκρίνεται στον εγκεκριμένο τύπο.
 8.2. Αν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει αμέσως τα υπόλοιπα συμβαλλόμενα μέρη που εφαρμόζουν τον εν λόγω κανονισμό μέσω δελτίου


text:
ανακοίνωσης, σύμφωνα με το υπόδειγμα που παρατίθεται στο παράρτημα 1 του παρόντος κανονισμού.
 9. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης παύσει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική ανακοίνωση, η εν λόγω αρχή υποχρεούται να ενημερώσει σχετικά τα υπόλοιπα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, μέσω δελτίου ανακοίνωσης σύμφωνα με το πρότυπο που παρατίθεται στο παράρτημα 1 του παρόντος κανονισμού.
 10. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου καθώς και των αρχών έγκρισης τύπου και στις οποίες πρέπει να αποστέλλονται τα δελτία χορήγησης ή παράτασης ή απόρριψης ή ανάκλησης έγκρισης τύπου που εκδίδονται σε άλλες χώρες.
 11. ΕΙΣΑΓΩΓΙΚΕΣ ΔΙΑΤΑΞΕΙΣ
 11.1. Από την ημερομηνία έναρξης ισχύος του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό δεν πρέπει:
 α)
 να αρνούνται τη χορήγηση έγκρισης τύπου ΟΕΕ για έναν τύπο οχήματος στο πλαίσιο του παρόντος κανονισμού,
 β)
 να απαγορεύουν την πώληση ή τη θέση σε κυκλοφορία ενός τύπου οχήματος, για λόγους που αφορούν τις προδιαγραφές χειριστηρίων, ενδεικτικών λυχνιών και δεικτών,
 αν ο τύπος οχήματος ικανοποιεί τις απαιτήσεις του παρόντος κανονισμού.
 11.2. Έως 2 έτη από την έναρξη ισχύος του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό δεν πρέπει να αρνούνται τη χορήγηση εθνικής έγκρισης τύπου ενός τύπου οχήματος για λόγους που αφορούν τις προδιαγραφές χειριστηρίων, ενδεικτικών λυχνιών και δεικτών αν ο συγκεκριμένος τύπος οχήματος δεν ικανοποιεί τις απαιτήσεις του παρόντος κανονισμού.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1. Από την επίσημη ημερομηνία έναρξης ισχύος της σειράς τροποποιήσεων 01 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται εθνικού ή περιφερειακού τύπου έγκριση οχήματος τύπου που εγκρίθηκε κατά τη σειρά τροποποιήσεων 01 του παρόντος κανονισμού.
 12.2. Κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση παράτασης έγκρισης σύμφωνα με τις προηγούμενες σειρές τροποποιήσεων του παρόντος κανονισμού.
 12.3. Μετά 24 μήνες από την ημερομηνία έναρξης ισχύος της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 01.
 Σύμβολα, φωτισμός και χρωματισμός τους
 Αριθ.
 Στήλη 1
 Στήλη 2
 Στήλη 3
 Στήλη 4
 Στήλη 5
 Στοιχείο
 Σύμβολο (4)
 Λειτουργία
 Φωτισμός
 Χρώμα
 1.
 Γενικός διακόπτης φωτισμού
 Η ενδεικτική λυχνία μπορεί να μην ενεργεί ως ενδεικτική λυχνία των φανών θέσης (πλευρικών).
 (3)
 Χειριστήριο
 Όχι
 Ενδεικτική λυχνία (14)
 Ναι
 Πράσινο
 2.
 Φανός διασταύρωσης
 (3)
 (8)
 (15)
 Χειριστήριο
 Όχι
 —
 Ενδεικτική λυχνία
 Ναι
 Πράσινο
 3.
 Φανός πορείας
 (3)
 (15)
 (20)
 Χειριστήριο
 Όχι
 —
 Ενδεικτική λυχνία
 Ναι
 Μπλε
 3β.
 Αυτόματη λειτουργία δέσμης πορείας
 ή
 (3)
 (8)
 (15)
 Χειριστήριο
 Όχι
 —
 Ενδεικτική λυχνία
 Ναι
 —


text:
4.
 Διάταξη καθαρισμού φανών (με ξεχωριστό χειριστήριο λειτουργίας)
 (15)
 Χειριστήριο
 Όχι
 5.
 Δείκτης πορείας
 (3)
 (5)
 Χειριστήριο
 Όχι
 Ενδεικτική λυχνία
 Ναι
 Πράσινο
 6.
 Σήμα κινδύνου
 (3)
 Χειριστήριο
 Ναι
 Ενδεικτική λυχνία (6)
 Ναι
 Κόκκινο
 7.
 Εμπρόσθιοι φανοί ομίχλης
 (3)
 Χειριστήριο
 Όχι
 Ενδεικτική λυχνία
 Ναι
 Πράσινο
 8.
 Οπίσθιος φανός ομίχλης
 (3)
 Χειριστήριο
 Όχι
 Ενδεικτική λυχνία
 Ναι
 Κίτρινο
 9.
 Στάθμη καυσίμου
 ή
 (20)
 Ενδεικτική λυχνία
 Ναι
 Κίτρινο
 Δείκτης
 Ναι
 10.
 Πίεση λαδιού κινητήρα
 (7)
 (20)
 Ενδεικτική λυχνία
 Ναι
 Κόκκινο
 Δείκτης
 Ναι
 11.
 Θερμοκρασία ψυκτικού μέσου κινητήρα
 (7)
 (20)
 Ενδεικτική λυχνία
 Ναι
 Κόκκινο
 Δείκτης
 Ναι
 12.
 Κατάσταση ηλεκτρικής φόρτισης
 (20)
 Ενδεικτική λυχνία
 Ναι
 Κόκκινο
 Δείκτης
 Ναι
 13.
 Σύστημα σκουπίσματος ανεμοθώρακα
 (συνεχές)
 Χειριστήριο
 Ναι
 14.
 Ηλεκτρικό σύστημα εμπλοκής παραθύρων
 ή
 Χειριστήριο
 Όχι
 15.
 Σύστημα πλύσης ανεμοθώρακα
 Χειριστήριο
 Ναι
 16.
 Σύστημα πλύσης και σκουπίσματος ανεμοθώρακα
 Χειριστήριο
 Ναι
 17.
 Σύστημα αποπάγωσης και αποθάμβωσης ανεμοθώρακα
 (με ξεχωριστό χειριστήριο λειτουργίας)
 Χειριστήριο
 Ναι
 Ενδεικτική λυχνία
 Ναι
 Κίτρινο
 18.
 Σύστημα αποπάγωσης και αποθάμβωσης οπίσθιου παραθύρου
 (με ξεχωριστό χειριστήριο λειτουργίας)
 Χειριστήριο
 Ναι
 Ενδεικτική λυχνία
 Ναι
 Κίτρινο
 19.
 Φανοί θέσης, πλευρικής σήμανσης και/ή φανοί όγκου
 (3)
 (8)
 Χειριστήριο
 Όχι
 Ενδεικτική λυχνία (14)
 Ναι (8)
 Πράσινο
 20.
 Φανοί στάθμευσης
 Χειριστήριο
 Όχι
 Ενδεικτική λυχνία
 Ναι
 Πράσινο
 21.
 Ζώνη ασφαλείας
 ή
 Ενδεικτική λυχνία
 Ναι
 Κόκκινο
 22.
 Δυσλειτουργία αερόσακου
 (10)
 Ενδεικτική λυχνία
 Ναι
 Κίτρινο και/ή κόκκινο
 23.
 Δυσλειτουργία πλευρικού αερόσακου
 (9)
 (10)
 Ενδεικτική λυχνία
 Ναι
 Κίτρινο και/ή κόκκινο
 24.
 Απενεργοποίηση αερόσακου συνοδηγού
 Ενδεικτική λυχνία
 Ναι
 Κίτρινο
 25.
 Δυσλειτουργία συστήματος πέδησης
 (10)
 Ενδεικτική λυχνία
 Ναι
 Βλέπε κανονισμό αριθ. 13-H και 13 ανάλογα με την περίπτωση
 26.
 Δυσλειτουργία συστήματος απεμπλοκής τροχών
 (11)
 Ενδεικτική λυχνία
 Ναι
 Κίτρινο
 27.
 Ταχύμετρο
 km/h, αν πρόκειται για χιλιόμετρα, ή mph, αν πρόκειται για μίλια (16)
 Δείκτης
 Ναι
 28.
 Πέδη στάθμευσης
 (11)
 Ενδεικτική λυχνία
 Ναι
 Βλέπε κανονισμό αριθ. 13-H και 13 ανάλογα με την περίπτωση
 29.
 Κόρνα
 Χειριστήριο
 Όχι
 30.
 Δυσλειτουργία ενσωματωμένου συστήματος διάγνωσης ή κινητήρα
 Ενδεικτική λυχνία
 Ναι
 Κίτρινο
 31.
 Προθέρμανση ελαίου πετρελαιοκινητήρα
 Ενδεικτική λυχνία
 Ναι
 Κίτρινο
 32.
 Αποπνικτήρας (τσοκ)
 Χειριστήριο
 Όχι
 Ενδεικτική λυχνία
 Κίτρινο
 33.
 Σύστημα κλιματισμού
 ή A/C
 Χειριστήριο
 Ναι
 34.
 Ένδειξη αυτόματου κιβωτίου ταχυτήτων
 (στάθμευση)
 (όπισθεν)
 (νεκρό)
 (πορεία)
 P R N D (12)
 Δείκτης
 Ναι
 35.
 Ενεργοποίηση κινητήρα
 (13)
 (21)
 Χειριστήριο
 Όχι
 36.
 Απενεργοποίηση κινητήρα
 (13)
 (21)
 Χειριστήριο
 Ναι
 37.
 Κατάσταση εξάντλησης της επένδυσης πέδης
 (11)
 Ενδεικτική λυχνία
 Ναι
 Κίτρινο
 38.
 Σύστημα θέρμανσης
 Χειριστήριο
 Ναι
 39.
 Ανεμιστήρας θέρμανσης και/ή κλιματισμού
 (3)
 Χειριστήριο
 Ναι
 40.
 Οριζοντίωση φανών
 ή
 και
 (15)
 Χειριστήριο
 Όχι
 41.
 Μετρητής χιλιομετρικών αποστάσεων (κοντέρ)
 km/h, αν πρόκειται για χιλιόμετρα, ή mph, αν πρόκειται για μίλια (17)
 Δείκτης
 Ναι
 42α.
 Χαμηλή πίεση ελαστικών
 (συμπεριλαμβανομένης της δυσλειτουργίας)
 (18)
 Ενδεικτική λυχνία
 Ναι
 Κίτρινο
 42β.
 Χαμηλή πίεση ελαστικών
 (συμπεριλαμβανομένης της δυσλειτουργίας)
 με ένδειξη του φθαρμένου ελαστικού
 (18)
 (19)
 Ενδεικτική λυχνία
 Ναι
 Κίτρινο
 43.
 Ηλεκτρονικός έλεγχος ευστάθειας
 ή ESC (19)
 Ενδεικτική λυχνία
 Ναι
 Κίτρινο
 44.
 Σύστημα ηλεκτρονικού ελέγχου ευστάθειας απενεργοποιημένο («OFF»)
 ή ESC OFF (19)
 (22)
 Χειριστήριο
 Ναι
 Ενδεικτική λυχνία
 Ναι
 Κίτρινο
 (1) Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφο ECE/TRANS/WP.29/78/αναθ. 3, παράγραφος 2: www.unece.org/trans/main/wp29/wp29wgs/wp29gen/wp29resolutions.html
 (2) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3


text:
του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ. 3: www.unece.org/trans/main/wp29/wp29wgs/wp29gen/wp29resolutions.html
 (3) Οι εντός πλαισίου επιφάνειες του συμβόλου μπορεί να είναι σταθερές.
 (4) Τα σύμβολα που περιλαμβάνονται στον παρόντα κανονισμό είναι ουσιαστικά τα ίδια με τα σύμβολα που περιγράφονται στο ISO 2575:2004. Πρέπει να διατηρείται η αναλογία με τα χαρακτηριστικά διαστάσεων που ορίζονται στο πρότυπο ISO 2575:2004.
 (5) Το ζεύγος βελών αποτελεί ενιαίο σύμβολο. Αν τα χειριστήρια ή οι ενδεικτικές λυχνίες για την αριστερή και τη δεξιά στροφή λειτουργούν ανεξάρτητα, τα δύο βέλη επιτρέπεται να θεωρούνται ξεχωριστά σύμβολα και να τοποθετούνται αναλόγως.
 (6) Δεν απαιτείται όταν τα βέλη των ενδεικτικών λυχνιών, τα οποία κατά τα λοιπά λειτουργούν ανεξάρτητα, αναβοσβήνουν ταυτόχρονα ως ενδεικτική λυχνία σήματος έκτακτης ανάγκης.
 (7) Επιτρέπεται ο συνδυασμός του συμβόλου πίεσης λαδιού κινητήρα και του συμβόλου θερμοκρασίας ψυκτικού κινητήρα σε μία ενιαία ενδεικτική λυχνία.
 (8) Δεν απαιτείται ξεχωριστή αναγνωριστική ένδειξη αν η λειτουργία συνδυάζεται με το γενικό διακόπτη φωτισμού.
 (9) Αν χρησιμοποιείται μία μόνο ενδεικτική λυχνία για την ένδειξη δυσλειτουργίας του αερόσακου, τότε πρέπει να χρησιμοποιείται το σύμβολο δυσλειτουργίας αερόσακου (22).
 (10) Τα συμβαλλόμενα μέρη τα οποία, κατά την ημερομηνία έναρξης ισχύος του παρόντος κανονισμού, επιτρέπουν ή απαιτούν τη χρήση κειμένου για τη λειτουργία αυτή μπορούν, για περίοδο έως εξήντα μήνες μετά την έναρξη ισχύος του παρόντος κανονισμού, να εξακολουθήσουν να επιτρέπουν ή να απαιτούν τη χρήση κειμένου επιπροσθέτως των περιγραφόμενων συμβόλων για την έκδοση άδειας κυκλοφορίας των οχημάτων στη χώρα τους.
 (11) Αν χρησιμοποιείται μία μόνο ενδεικτική λυχνία για την ένδειξη περισσοτέρων της μιας καταστάσεων του συστήματος πέδησης, τότε πρέπει να χρησιμοποιείται το σύμβολο δυσλειτουργίας του συστήματος πέδησης.
 (12) Το γράμμα «D» μπορεί να αντικατασταθεί ή να συμπληρωθεί από άλλο(-ους) αλφαριθμητικό(-ούς) χαρακτήρα(-ες) ή άλλο(-α) σύμβολο(-α) που επιλέγει ο κατασκευαστής για την ένδειξη πρόσθετων τρόπων επιλογής.
 (13) Χρησιμοποιείται όταν ο κινητήρας ενεργοποιείται ξεχωριστά από το σύστημα μανδάλωσης με κλειδί.
 (14) Δεν απαιτείται όταν τα φώτα του πίνακα οργάνων ανάβουν αυτόματα κατά την ενεργοποίηση του γενικού διακόπτη φωτισμού.
 (15) Μπορούν επίσης να χρησιμοποιούνται σύμβολα που περιέχουν πέντε σειρές αντί τεσσάρων (και αντιστρόφως).
 (16) Η απαιτούμενη αναγνώριση κειμένου μπορεί να εμφανίζεται με κεφαλαία και/ή πεζά γράμματα.
 (17) Η απαιτούμενη αναγνώριση κειμένου πρέπει να εμφανίζεται με πεζά γράμματα. Αν γίνεται ένδειξη σε μίλια, μπορεί να χρησιμοποιηθεί συντομογραφία.
 (18) Επιπλέον, καθεμία των ενδεικτικών λυχνιών χαμηλής πίεσης ελαστικών μπορεί να χρησιμοποιηθεί για την ένδειξη μιας δυσλειτουργίας του συστήματος παρακολούθησης της πίεσης των ελαστικών (TPMS).
 (19) Η περιγραφή των οχημάτων που παρουσιάζεται δεν θεωρείται περιοριστική, αλλά είναι η συνιστώμενη περιγραφή. Μπορούν να χρησιμοποιούνται εναλλακτικές περιγραφές οχημάτων έτσι ώστε να αντιπροσωπεύεται καλύτερα η πραγματική περιγραφή ενός δεδομένου οχήματος.
 (20) Το σύμβολο μπορεί να εμφανίζεται σε χρώματα διαφορετικά από εκείνα που προσδιορίζονται στη στήλη 5, έτσι ώστε να μεταδίδονται διαφορετικά μηνύματα, σύμφωνα με τη γενική χρωματική κωδικοποίηση, όπως προτείνεται στην παράγραφο 5 του προτύπου ISO 2575-2004.
 (21) Οι λειτουργίες «start» και «stop» μπορούν να συνδυάζονται σε ένα χειριστήριο. Εναλλακτικά αντί του περιγραφόμενου(-ων) συμβόλου(-ων) επιτρέπεται να χρησιμοποιείται η γραπτή διατύπωση «START» και/ή «STOP» ή ένας συνδυασμός συμβόλων και γραπτών διατυπώσεων. Η γραπτή διατύπωση μπορεί να αναγράφεται


text:
με κεφαλαία και/ή πεζά γράμματα.
 (22) Η συμπληρωματική ένδειξη «OFF» μπορεί να τοποθετείται επάνω ή δίπλα στο περίγραμμα του συμβόλου του στοιχείου αριθ. 43. Η γραμματοσειρά της ένδειξης «OFF» ή «ESC OFF» δεν προορίζεται να είναι περιοριστική (σημείωση: Οι ενδείξεις «OFF» και «ESC OFF» διατηρούνται στα αγγλικά και δεν μεταφράζονται).
 ΠΑΡΑΡΤΗΜΑ 1
 ΑΝΑΚΟΙΝΩΣΗ
 [Μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ 2
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 ΥΠΟΔΕΙΓΜΑ Α
 (Βλέπε παράγραφο 4.4 του παρόντος κανονισμού)
 Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στις Κάτω Χώρες (Ε4), όσον αφορά τη θέση και τις αναγνωριστικές ενδείξεις των χειροκίνητων χειριστηρίων, των ενδεικτικών λυχνιών και των δεικτών, σύμφωνα με τον κανονισμό αριθ. 121 με αριθμό έγκρισης 011234. Τα δύο πρώτα ψηφία (01) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 121, όπως τροποποιήθηκε με τη σειρά τροποποιήσεων 01.
 ΥΠΟΔΕΙΓΜΑ Β
 (Βλέπε παράγραφο 4.5 του παρόντος κανονισμού)
 Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στις Κάτω Χώρες (E4) σύμφωνα με τον κανονισμό αριθ. 121 και με τον κανονισμό αριθ. 33 (1). Τα δύο πρώτα ψηφία των αριθμών έγκρισης δηλώνουν ότι τις ημερομηνίες κατά τις οποίες χορηγήθηκαν οι εν λόγω εγκρίσεις ο κανονισμός αριθ. 121 περιελάμβανε τη σειρά τροποποιήσεων 01 και ο κανονισμός αριθ. 33 ήταν στην αρχική του μορφή.
 (1) Ο αριθμός αυτός δίνεται απλώς ως παράδειγμα.


text:
 Avis juridique important
 |
 21996A1024(02)
 Ανταλλαγή επιστολών μεταξύ της Ευρωπαϊκής Κοινότητας και της Δημοκρατίας της Αργεντινής για τα δημητριακά
 Επίσημη Εφημερίδα αριθ. L 271 της 24/10/1996 σ. 0035 - 0037
 ΠΑΡΑΡΤΗΜΑ ΙΙΑΝΤΑΛΛΑΓΗ ΕΠΙΣΤΟΛΩΝ μεταξύ της Ευρωπαϊκής Κοινότητας και της Δημοκρατίας της Αργεντινής για τα δημητριακά Α. Επιστολή της Ευρωπαϊκής Κοινότητας Βρυξέλλες,Κύριε,Λαμβάνω την τιμή να επιβεβαιώσω την ακόλουθη συμφωνία, η οποία επετεύχθη μεταξύ των αντιπροσωπειών της Δημοκρατίας της Αργεντινής και της Ευρωπαϊκής Κοινότητας:Η Ευρωπαϊκή Κοινότητα συμφωνεί να επιφέρει την εξής αναπροσαρμογή στους κανόνες που εφαρμόζει για την εισαγωγή «αραβοσίτου υαλώδους όψεως» (που υπάγεται στον αριθμό δασμολογίου 1005 90 00) από την 1η Ιανουαρίου μέχρι την 30ή Ιουνίου 1996:Η μείωση του δασμού για τον αραβόσιτο υαλώδους όψεως (που υπάγεται στον αριθμό δασμολογίου 1005 90 00) αυξάνεται από 8 Ecu/τόνο σε 14 Ecu/τόνο.Ο αραβόσιτος υαλώδους όψεως θα ελέγχεται από το «Instituto Argentino de Sanidad y Calidad Vegetal», για να πιστοποιείται ότι ανταποκρίνεται στις προδιαγραφές που ισχύουν για το είδος αραβόσιτου «maνz colorado o plata».Τα δύο μέρη πρόκειται να αρχίσουν διαβουλεύσεις πριν από την 1η Μαρτίου 1996, για να κρίνουν κατά πόσον το ύψος της μείωσης του δασμού ανταποκρίνεται στις συνθήκες που επικρατούν στην οικεία αγορά.Συμφωνείται ότι τα δύο μέρη θα αρχίσουν συνομιλίες εντός του πρώτου εξαμήνου του 1996, για να εξετάσουν τα μέτρα που ενδεχομένως θα χρειαστούν, με βάση τις αναλήψεις υποχρεώσεων της Ευρωπαϊκής Κοινότητας, σύμφωνα με τον πίνακα LXXX, για τα επόμενα έτη εμπορίας. Εάν η έκβαση των διαβουλεύσεων αυτών είναι αμοιβαία ικανοποιητική, οι απορρέουσες ρυθμίσεις είναι δυνατό να τεθούν σε εφαρμογή την 1η Ιουλίου 1996.Με την επιφύλαξη της εφαρμογής των προηγηθεισών διατάξεων, η Δημοκρατία της Αργεντινής δεν πρόκειται να ζητήσει τη διεξαγωγή διαβουλεύσεων σχετικά με το συγκεκριμένο θέμα κατ' εφαρμογή του άρθρου ΧΧΙΙ ή ΧΧΙΙΙ της ΓΣΔΕ 1994.Έχω την τιμή να σας προτείνω, εφόσον η κυβέρνησή σας αποδέχεται τα ανωτέρω, η παρούσα επιστολή και η επιβεβαίωσή σας να αποτελέσουν συμφωνία μεταξύ της Ευρωπαϊκής Κοινότητας και της Δημοκρατίας της Αργεντινής.Με εξαιρετική εκτίμηση,Εξ ονόματος του Συμβουλίου της Ευρωπαϊκής ΈνωσηςΒ. Επιστολή της Δημοκρατίας της Αργεντινής Κύριε,Έχω την τιμή να σας γνωρίσω τη λήψη σημερινής επιστολής σας, η οποία έχει ως εξής:«Λαμβάνω την τιμή να επιβεβαιώσω την ακόλουθη συμφωνία, η οποία επετεύχθη μεταξύ των αντιπροσωπειών της Δημοκρατίας της Αργεντινής και της Ευρωπαϊκής Κοινότητας:Η Ευρωπαϊκή Κοινότητα συμφωνεί να επιφέρει την εξής αναπροσαρμογή στους κανόνες που εφαρμόζει για την εισαγωγή "αραβοσίτου υαλώδους όψεως" (που υπάγεται στον αριθμό δασμολογίου 1005 90 00) από την 1η Ιανουαρίου μέχρι την 30ή Ιουνίου 1996:Η μείωση του δασμού για τον αραβόσιτο υαλώδους όψεως (που υπάγεται στον αριθμό δασμολογίου 1005 90 00) αυξάνεται από 8 Ecu/τόνο σε 14 Ecu/τόνο.Ο αραβόσιτος υαλώδους όψεως θα ελέγχεται από το "Instituto Argentino de Sanidad y Calidad Vegetal", για να πιστοποιείται ότι ανταποκρίνεται στις προδιαγραφές που ισχύουν για το είδος αραβόσιτου "maνz colorado o plata".Τα δύο μέρη πρόκειται να αρχίσουν διαβουλεύσεις πριν από την 1η Μαρτίου 1996, για να κρίνουν κατά πόσον το ύψος της μείωσης του δασμού ανταποκρίνεται στις συνθήκες που επικρατούν στην οικεία αγορά.Συμφωνείται ότι τα δύο μέρη θα αρχίσουν συνομιλίες εντός του πρώτου εξαμήνου


text: του 1996, για να εξετάσουν τα μέτρα που ενδεχομένως θα χρειαστούν, με βάση τις αναλήψεις υποχρεώσεων της Ευρωπαϊκής Κοινότητας, σύμφωνα με τον πίνακα LXXX, για τα επόμενα έτη εμπορίας. Εάν η έκβαση των διαβουλεύσεων αυτών είναι αμοιβαία ικανοποιητική, οι απορρέουσες ρυθμίσεις είναι δυνατό να τεθούν σε εφαρμογή την 1η Ιουλίου 1996.Με την επιφύλαξη της εφαρμογής των προηγηθεισών διατάξεων, η Δημοκρατία της Αργεντινής δεν πρόκειται να ζητήσει τη διεξαγωγή διαβουλεύσεων σχετικά με το συγκεκριμένο θέμα κατ' εφαρμογή του άρθρου ΧΧΙΙ ή ΧΧΙΙΙ της ΓΣΔΕ 1994.Έχω την τιμή να σας προτείνω, εφόσον η κυβέρνησή σας αποδέχεται τα ανωτέρω, η παρούσα επιστολή και η επιβεβαίωσή σας να αποτελέσουν συμφωνία μεταξύ της Ευρωπαϊκής Κοινότητας και της Δημοκρατίας της Αργεντινής.»Έχω την τιμή να σας επιβεβαιώσω ότι η κυβέρνησή μου αποδέχεται τα ανωτέρω και ότι, όπως προτείνατε, η επιστολή σας και η παρούσα αποτελούν συμφωνία.Με εξαιρετική εκτίμηση,Για την κυβέρνηση της Δημοκρατίας της Αργεντινής


text:
 Avis juridique important
 |
 21996A0127(02)
 Τροποποίηση του άρθρου VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts
 Επίσημη Εφημερίδα αριθ. L 021 της 27/01/1996 σ. 0070 - 0070
 ΠΑΡΑΡΤΗΜΑΤο άρθρο VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts τροποποιείται ως εξής:«Το συνολικό ποσό του προϋπολογισμού, στο οποίο συμπεριλαμβάνεται ο οποιοσδήποτε συμπληρωματικός προϋπολογισμός, καταβάλλεται από τα συμβαλλόμενα μέρη ως εξής:α) ένα τρίτο του προϋπολογισμού κατανέμεται εξίσου μεταξύ των συμβαλλόμενων μερών 7β) δύο τρίτα του προϋπολογισμού κατανέμεται ανάλογα με τα TAC που διατίθενται στα συμβαλλόμενα μέρη σύμφωνα με τους οικονομικούς κανονισμούς της Επιτροπής.»


text:
 23.3.2022
 EL
 Επίσημη Εφημερίδα της Ευρωπαϊκής Ένωσης
 L 95/63
 ΣΥΜΦΩΝΙΑ
 μεταξύ της Ευρωπαϊκής Ένωσης και της Δημοκρατίας της Σερβίας σχετικά με τη συμμετοχή της Δημοκρατίας της Σερβίας στο πρόγραμμα της Ένωσης «Ορίζων Ευρώπη» — πρόγραμμα-πλαίσιο για την έρευνα και την καινοτομία
 Η Ευρωπαϊκή Επιτροπή (στο εξής: Επιτροπή), εξ ονόματος της Ευρωπαϊκής Ένωσης,
 αφενός,
 και
 η κυβέρνηση της Δημοκρατίας της Σερβίας (στο εξής: Σερβία),
 αφετέρου,
 στο εξής: τα μέρη,
 ΕΚΤΙΜΩΝΤΑΣ ότι στη συμφωνία-πλαίσιο μεταξύ της Ευρωπαϊκής Κοινότητας και της Σερβίας που θεσπίζει τις γενικές αρχές της συμμετοχής της Σερβίας στα κοινοτικά προγράμματα (1) προβλέπεται ότι οι ειδικοί όροι και προϋποθέσεις όσον αφορά τη συμμετοχή της Σερβίας σε κάθε συγκεκριμένο πρόγραμμα, ιδίως η χρηματοδοτική συνεισφορά που πρέπει να καταβληθεί, ορίζονται με συμφωνία, υπό τη μορφή μνημονίου συμφωνίας (2), μεταξύ της Επιτροπής και της Σερβίας·
 ΕΚΤΙΜΩΝΤΑΣ ότι το πρόγραμμα-πλαίσιο της Ευρωπαϊκής Ένωσης για την έρευνα και την καινοτομία «Ορίζων Ευρώπη» θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (3) (στο εξής: πρόγραμμα «Ορίζων Ευρώπη»)·
 ΛΑΜΒΑΝΟΜΕΝΩΝ ΥΠΟΨΗ των προσπαθειών της Ευρωπαϊκής Ένωσης να πρωτοστατεί στην απόκριση με τη συνένωση δυνάμεων με τους διεθνείς εταίρους της με στόχο την αντιμετώπιση των παγκόσμιων προκλήσεων σύμφωνα με το σχέδιο δράσης για τους ανθρώπους, τον πλανήτη και την ευημερία που προβλέπεται στην ατζέντα των Ηνωμένων Εθνών «Transforming our World: the 2030 Agenda for Sustainable Development» (Να αλλάξουμε τον κόσμο μας: η Ατζέντα του 2030 για τη Βιώσιμη Ανάπτυξη), και αναγνωρίζοντας ότι η έρευνα και η καινοτομία αποτελούν βασικούς μοχλούς και θεμελιώδη εργαλεία της βιώσιμης ανάπτυξης με γνώμονα την καινοτομία, της οικονομικής ανταγωνιστικότητας και ελκυστικότητας·
 ΑΝΑΓΝΩΡΙΖΟΝΤΑΣ τις γενικές αρχές που καθορίζονται στον κανονισμό (ΕΕ) 2021/695·
 ΑΝΑΓΝΩΡΙΖΟΝΤΑΣ τους στόχους του ανανεωμένου Ευρωπαϊκού Χώρου Έρευνας για ανάπτυξη κοινών επιστημονικών και τεχνολογικών πεδίων, δημιουργία ενιαίας αγοράς για την έρευνα και την καινοτομία, προώθηση και διευκόλυνση της συνεργασίας μεταξύ πανεπιστημίων και ανταλλαγή βέλτιστων πρακτικών και ελκυστικών σταδιοδρομιών για ερευνητές και ερευνήτριες, διευκόλυνση της διασυνοριακής και διατομεακής κινητικότητας των ερευνητών και των ερευνητριών, προώθηση της ελεύθερης κυκλοφορίας της επιστημονικής γνώσης και της καινοτομίας, προαγωγή του σεβασμού της ακαδημαϊκής ελευθερίας και της ελευθερίας της επιστημονικής έρευνας, υποστήριξη δραστηριοτήτων επιστημονικής εκπαίδευσης και επικοινωνίας, καθώς και ενθάρρυνση της ανταγωνιστικότητας και της ελκυστικότητας των συμμετεχουσών οικονομιών, και αναγνωρίζοντας ότι οι συνδεδεμένες χώρες αποτελούν βασικούς εταίρους σε αυτό το εγχείρημα·
 ΕΠΙΣΗΜΑΙΝΟΝΤΑΣ τον ρόλο των ευρωπαϊκών συμπράξεων για την αντιμετώπιση ορισμένων από τις πλέον επιτακτικές προκλήσεις της Ευρώπης μέσω συντονισμένων πρωτοβουλιών έρευνας και καινοτομίας οι οποίες συνεισφέρουν σε σημαντικό βαθμό στις εν λόγω προτεραιότητες της Ευρωπαϊκής Ένωσης στον τομέα της έρευνας και της καινοτομίας, και για τις οποίες απαιτείται η δημιουργία κρίσιμης μάζας και η σύλληψη μακροπρόθεσμου οράματος, και τονίζοντας επίσης τη σημασία της συμμετοχής των συνδεδεμένων χωρών στις εν λόγω συμπράξεις·
 ΛΑΜΒΑΝΟΝΤΑΣ ΥΠΟΨΗ ότι η έρευνα και η καινοτομία έχουν αποδειχθεί καθοριστικής σημασίας στην περιοχή των Δυτικών Βαλκανίων για τη συνεργασία και τη χρηματοδότηση κοινών έργων έρευνας και καινοτομίας που επιτρέπουν την αμοιβαία πρόσβαση στην αριστεία, τη γνώση, την καινοτομία, και πόρους δικτύου και έρευνας. Έχουν προσφέρει πολύτιμες ευκαιρίες για την ανθρώπινη ανάπτυξη, αυξάνοντας


text:
τις πιθανότητες επιτυχίας στην εξεύρεση κοινών λύσεων σε περιφερειακές και παγκόσμιες προκλήσεις·
 ΕΠΙΔΙΩΚΟΝΤΑΣ να αναπτύξουν αμοιβαία επωφελείς συνθήκες με στόχο τη δημιουργία θέσεων εργασίας, την ενίσχυση και τη στήριξη οικοσυστημάτων καινοτομίας των μερών με την παροχή βοήθειας σε επιχειρήσεις προκειμένου να καινοτομήσουν και να επεκταθούν στις αγορές των μερών κατά τρόπο ώστε να διευκολύνεται η διείσδυση, η ανάπτυξη και η προσβασιμότητα της καινοτομίας, όπως για παράδειγμα με δραστηριότητες ανάπτυξης ικανοτήτων·
 ΑΝΑΓΝΩΡΙΖΟΝΤΑΣ ότι η αμοιβαία συμμετοχή στα προγράμματα έρευνας και καινοτομίας αμφότερων των μερών αναμένεται να αποφέρει αμοιβαία οφέλη· επιβεβαιώνοντας παράλληλα ότι τα μέρη διατηρούν το δικαίωμά τους να περιορίζουν ή να θέτουν υπό όρους τη συμμετοχή στα δικά τους προγράμματα έρευνας και καινοτομίας, μεταξύ άλλων ιδίως για δράσεις που αφορούν τους στρατηγικούς πόρους, τα συμφέροντα, την αυτονομία ή την ασφάλεια των μερών·
 ΛΑΜΒΑΝΟΝΤΑΣ ΥΠΟΨΗ τους κοινούς στόχους, τις αξίες και τους ισχυρούς δεσμούς των μερών στον τομέα της έρευνας και της καινοτομίας, οι οποίοι καθορίστηκαν στο παρελθόν μέσω των συμφωνιών σύνδεσης με τα μεταγενέστερα προγράμματα-πλαίσια, και αναγνωρίζοντας την κοινή επιθυμία των μερών να αναπτύξουν περαιτέρω, καθώς επίσης να ενισχύσουν, να τονώσουν και να επεκτείνουν τις σχέσεις και τη συνεργασία τους σε αυτούς τους τομείς,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Πεδίο εφαρμογής της σύνδεσης
 1. Η Σερβία συμμετέχει ως συνδεδεμένη χώρα και συνεισφέρει σε όλα τα μέρη του προγράμματος-πλαισίου για την έρευνα και την καινοτομία «Ορίζων Ευρώπη» (πρόγραμμα «Ορίζων Ευρώπη») τα οποία αναφέρονται στο άρθρο 4 του κανονισμού (ΕΕ) 2021/695 και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 (4), στην πλέον επικαιροποιημένη έκδοσή τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.
 2. Ο κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου (5), καθώς και η απόφαση (ΕΕ) 2021/820 (6), στις πλέον επικαιροποιημένες εκδόσεις τους, εφαρμόζονται στη συμμετοχή σερβικών νομικών οντοτήτων στις κοινότητες γνώσης και καινοτομίας.
 Άρθρο 2
 Όροι και προϋποθέσεις συμμετοχής στο πρόγραμμα «Ορίζων Ευρώπη»
 1. Η Σερβία συμμετέχει στο πρόγραμμα «Ορίζων Ευρώπη» σύμφωνα με τους όρους που καθορίζονται στη συμφωνία-πλαίσιο μεταξύ της Ευρωπαϊκής Κοινότητας και της Σερβίας που θεσπίζει τις γενικές αρχές της συμμετοχής της Σερβίας στα κοινοτικά προγράμματα, και υπό τους όρους και τις προϋποθέσεις που καθορίζονται στην παρούσα συμφωνία, στις νομικές πράξεις που αναφέρονται στο άρθρο 1 της παρούσας συμφωνίας, καθώς και σε κάθε άλλον κανόνα που αφορά την υλοποίηση του προγράμματος «Ορίζων Ευρώπη», στην πλέον επικαιροποιημένη έκδοσή τους.
 2. Εκτός εάν προβλέπεται διαφορετικά στους όρους και τις προϋποθέσεις που αναφέρονται στην παράγραφο 1 του παρόντος άρθρου, μεταξύ άλλων κατ’ εφαρμογή του άρθρου 22 παράγραφος 5 του κανονισμού (ΕΕ) 2021/695, νομικές οντότητες εγκατεστημένες στη Σερβία μπορούν να συμμετέχουν σε έμμεσες δράσεις του προγράμματος «Ορίζων Ευρώπη» υπό όρους ισοδύναμους με εκείνους που εφαρμόζονται σε νομικές οντότητες εγκατεστημένες στην Ευρωπαϊκή Ένωση, όπως, μεταξύ άλλων, η τήρηση των περιοριστικών μέτρων της Ευρωπαϊκής Ένωσης (7).
 3. Η Επιτροπή, προτού λάβει απόφαση για το κατά πόσον νομικές οντότητες εγκατεστημένες στη Σερβία είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης δυνάμει του άρθρου 22


text:
παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:
 α)
 πληροφορίες σχετικά με το αν έχει χορηγηθεί ή θα χορηγηθεί σε νομικές οντότητες εγκατεστημένες στην Ευρωπαϊκή Ένωση αμοιβαία πρόσβαση σε υφιστάμενα/-ες και προβλεπόμενα/-ες προγράμματα ή δράσεις της Σερβίας ισοδύναμα/-ες της αντίστοιχης δράσης του προγράμματος «Ορίζων Ευρώπη»·
 β)
 πληροφορίες σχετικά με το αν η Σερβία έχει θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρχές της Σερβίας θα υποβάλλουν εκθέσεις και θα διαβουλεύονται με την Επιτροπή σχετικά με πιθανές περιπτώσεις για τις οποίες, κατ’ εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς σερβικής νομικής οντότητας από οντότητα εγκατεστημένη ή ελεγχόμενη εκτός Σερβίας, η οποία έχει λάβει χρηματοδότηση από το πρόγραμμα «Ορίζων Ευρώπη» για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης, υπό τον όρο ότι η Επιτροπή παρέχει στη Σερβία τον κατάλογο με τις αντίστοιχες νομικές οντότητες που είναι εγκατεστημένες στη Σερβία μετά την υπογραφή των συμφωνιών επιχορήγησης με τις εν λόγω οντότητες· και
 γ)
 διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των οικείων δράσεων από οντότητες εγκατεστημένες στη Σερβία δεν υπόκειται σε περιορισμούς όσον αφορά τις εξαγωγές τους σε κράτη μέλη της ΕΕ κατά τη διάρκεια της δράσης, καθώς και για τέσσερα έτη μετά τη λήξη της δράσης. Η Σερβία θα κοινοποιεί ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.
 4. Νομικές οντότητες εγκατεστημένες στη Σερβία μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε νομικές οντότητες εγκατεστημένες στην Ευρωπαϊκή Ένωση, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή των παραγράφων 2 και 3 του παρόντος άρθρου.
 5. Σε περίπτωση που η Ευρωπαϊκή Ένωση υλοποιεί το πρόγραμμα «Ορίζων Ευρώπη» μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή της Σερβίας και των σερβικών νομικών οντοτήτων στις νομικές δομές που θα συσταθούν βάσει των διατάξεων αυτών, σύμφωνα με τις νομικές πράξεις της Ευρωπαϊκής Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.
 6. Οι αντιπρόσωποι της Σερβίας έχουν το δικαίωμα να συμμετέχουν ως παρατηρητές στην επιτροπή η οποία αναφέρεται στο άρθρο 14 της απόφασης (ΕΕ) 2021/764, χωρίς δικαίωμα ψήφου και για θέματα που αφορούν τη Σερβία.
 Οι εν λόγω επιτροπές συνεδριάζουν χωρίς την παρουσία των αντιπροσώπων της Σερβίας κατά τη στιγμή της ψηφοφορίας. Η Σερβία ενημερώνεται για το αποτέλεσμα.
 Η συμμετοχή που αναφέρεται στην παρούσα παράγραφο έχει την ίδια μορφή, συμπεριλαμβανομένων των διαδικασιών λήψης πληροφοριών και εγγράφων τεκμηρίωσης, με τη μορφή που έχει η συμμετοχή των αντιπροσώπων κρατών μελών της Ευρωπαϊκής Ένωσης.
 7. Τα δικαιώματα εκπροσώπησης και συμμετοχής της Σερβίας στην επιτροπή του Ευρωπαϊκού Χώρου Έρευνας και στις υποομάδες


text:
της είναι αντίστοιχα των δικαιωμάτων που ισχύουν για τις συνδεδεμένες χώρες.
 8. Οι αντιπρόσωποι της Σερβίας έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους που ισχύουν για τους αντιπροσώπους των κρατών μελών της Ευρωπαϊκής Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τη Σερβία.
 9. Η Σερβία μπορεί να συμμετέχει σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του Συμβουλίου (8), στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.
 10. Τα έξοδα ταξιδίου και διαμονής που πραγματοποιούν οι αντιπρόσωποι και οι εμπειρογνώμονες της Σερβίας προκειμένου να συμμετέχουν ως παρατηρητές στις εργασίες της επιτροπής που αναφέρεται στο άρθρο 14 της απόφασης (ΕΕ) 2021/764, ή σε άλλες συνεδριάσεις που συνδέονται με την υλοποίηση του προγράμματος «Ορίζων Ευρώπη», επιστρέφονται από την Ευρωπαϊκή Ένωση στην ίδια βάση και σύμφωνα με τις διαδικασίες που ισχύουν για τους αντιπροσώπους των κρατών μελών της Ευρωπαϊκής Ένωσης.
 11. Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των επιστημόνων που συμμετέχουν στις καλυπτόμενες από την παρούσα συμφωνία δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.
 12. Η Σερβία λαμβάνει όλα τα αναγκαία μέτρα, κατά περίπτωση, για να διασφαλίσει ότι τα αγαθά και οι υπηρεσίες που αγοράζονται στη Σερβία ή εισάγονται στη Σερβία, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων στο πλαίσιο της παρούσας συμφωνίας, απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, όπως για παράδειγμα από τον ΦΠΑ, οι οποίες ισχύουν στη Σερβία.
 Άρθρο 3
 Χρηματοδοτική συνεισφορά
 1. Η συμμετοχή της Σερβίας ή σερβικών νομικών οντοτήτων στο πρόγραμμα «Ορίζων Ευρώπη» εξαρτάται από το αν η Σερβία συνεισφέρει οικονομικά στο πρόγραμμα και στις αντίστοιχες δαπάνες διαχείρισης, εκτέλεσης και λειτουργίας στο πλαίσιο του γενικού προϋπολογισμού της Ευρωπαϊκής Ένωσης (στο εξής: προϋπολογισμός της Ένωσης).
 2. Η χρηματοδοτική συνεισφορά αποτελεί το σύνολο:
 α)
 της επιχειρησιακής συνεισφοράς· και
 β)
 του τέλους συμμετοχής.
 3. Η χρηματοδοτική συνεισφορά λαμβάνει τη μορφή ετήσιας καταβολής, η οποία πραγματοποιείται σε δύο δόσεις και καταβάλλεται το αργότερο τον Μάιο και τον Ιούλιο.
 4. Η επιχειρησιακή συνεισφορά αφορά τις επιχειρησιακές δαπάνες και τις δαπάνες στήριξης του προγράμματος και είναι συμπληρωματική, τόσο σε πιστώσεις ανάληψης υποχρεώσεων όσο και σε πιστώσεις πληρωμών, στα ποσά που εγγράφονται στον προϋπολογισμό της Ένωσης που έχει εγκριθεί οριστικά για το πρόγραμμα «Ορίζων Ευρώπη», συμπεριλαμβανομένων πιστώσεων που αντιστοιχούν σε αποδεσμεύσεις που ανασυστάθηκαν σύμφωνα με το άρθρο 15 παράγραφος 3 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (9), στην πλέον επικαιροποιημένη έκδοση του κανονισμού (στο εξής: δημοσιονομικός κανονισμός), προσαυξημένα με εξωτερικά έσοδα για ειδικό προορισμό τα οποία δεν προέρχονται


text:
από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη» (10).
 Όσον αφορά τα εξωτερικά έσοδα για ειδικό προορισμό που διατίθενται στο πρόγραμμα «Ορίζων Ευρώπη» βάσει του άρθρου 3 παράγραφος 1 του κανονισμού (ΕΕ) 2020/2094 σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (11), η εν λόγω προσαύξηση αντιστοιχεί στις ετήσιες πιστώσεις που αναφέρονται στα έγγραφα που συνοδεύουν το σχέδιο προϋπολογισμού όσον αφορά το πρόγραμμα «Ορίζων Ευρώπη».
 5. Η αρχική επιχειρησιακή συνεισφορά βασίζεται σε κλείδα κατανομής η οποία ορίζεται ως ο λόγος του ακαθάριστου εγχώριου προϊόντος (ΑΕΠ) της Σερβίας σε τιμές αγοράς προς το ΑΕΠ της Ευρωπαϊκής Ένωσης σε τιμές αγοράς. Τα εφαρμοστέα ΑΕΠ σε τιμές αγοράς καθορίζονται από τις αρμόδιες υπηρεσίες της Επιτροπής με βάση τα πλέον πρόσφατα διαθέσιμα στατιστικά στοιχεία όσον αφορά τους υπολογισμούς για τον προϋπολογισμό κατά το έτος που προηγείται του έτους κατά το οποίο οφείλεται η ετήσια πληρωμή. Κατά παρέκκλιση, για το 2021, η αρχική επιχειρησιακή συνεισφορά βασίζεται στο ΑΕΠ του έτους 2019 σε τιμές αγοράς. Προσαρμογές στην εν λόγω κλείδα κατανομής καθορίζονται στο παράρτημα Ι.
 6. Η αρχική επιχειρησιακή συνεισφορά υπολογίζεται με εφαρμογή της κλείδας κατανομής, όπως έχει προσαρμοστεί, στις αρχικές πιστώσεις ανάληψης υποχρεώσεων που έχουν εγγραφεί στον προϋπολογισμό της Ευρωπαϊκής Ένωσης, ο οποίος εγκρίνεται οριστικά για το έτος εφαρμογής με σκοπό τη χρηματοδότηση του προγράμματος «Ορίζων Ευρώπη», προσαυξημένες σύμφωνα με την παράγραφο 4 του παρόντος άρθρου.
 7. Το τέλος συμμετοχής ανέρχεται στο 4 % της ετήσιας αρχικής επιχειρησιακής συνεισφοράς, όπως υπολογίζεται σύμφωνα με τις παραγράφους 5 και 6 του παρόντος άρθρου, και εφαρμόζεται σταδιακά όπως ορίζεται στο παράρτημα Ι. Το τέλος συμμετοχής δεν υπόκειται σε αναδρομικές προσαρμογές ή διορθώσεις.
 8. Η αρχική επιχειρησιακή συνεισφορά για το έτος Ν μπορεί να προσαρμόζεται αναδρομικά προς τα πάνω ή προς τα κάτω σε ένα ή σε περισσότερα επόμενα έτη, με βάση τις δημοσιονομικές δεσμεύσεις που αναλήφθηκαν επί των πιστώσεων ανάληψης υποχρεώσεων του εν λόγω έτους Ν, προσαυξημένες σύμφωνα με την παράγραφο 4 του παρόντος άρθρου, την εκτέλεσή τους μέσω νομικών δεσμεύσεων ή την αποδέσμευσή τους. Οι λεπτομερείς διατάξεις για την εφαρμογή του παρόντος άρθρου καθορίζονται στο παράρτημα Ι.
 9. Η Ευρωπαϊκή Ένωση παρέχει στη Σερβία πληροφορίες σχετικά με τη χρηματοδοτική συμμετοχή της, όπως περιλαμβάνονται στις πληροφορίες σχετικά με τον προϋπολογισμό, τη λογιστική, τις επιδόσεις και την αξιολόγηση που παρέχονται στις αρμόδιες για τον προϋπολογισμό αρχές και στις αρμόδιες για την απαλλαγή αρχές της Ευρωπαϊκής Ένωσης όσον αφορά το πρόγραμμα «Ορίζων Ευρώπη». Οι εν λόγω πληροφορίες παρέχονται λαμβανομένων δεόντως υπόψη των κανόνων εμπιστευτικότητας και προστασίας δεδομένων της Ευρωπαϊκής Ένωσης και της Σερβίας, και με την επιφύλαξη των πληροφοριών τις οποίες έχει δικαίωμα να λαμβάνει η Σερβία δυνάμει του παραρτήματος ΙΙΙ.
 10. Όλες οι συνεισφορές της Σερβίας ή οι καταβολές από την Ευρωπαϊκή Ένωση, καθώς και ο υπολογισμός των οφειλόμενων ή των προς είσπραξη ποσών γίνονται σε ευρώ.
 Άρθρο 4
 Αυτόματος διορθωτικός μηχανισμός
 1. Εφαρμόζεται αυτόματος διορθωτικός μηχανισμός ως προς την επιχειρησιακή συνεισφορά της Σερβίας για το έτος Ν, όπως προσαρμόζεται σύμφωνα με το άρθρο 3


text:
παράγραφος 8, ο οποίος υπολογίζεται το έτος Ν+ 2. Βασίζεται στις επιδόσεις της Σερβίας και των σερβικών νομικών οντοτήτων στα μέρη του προγράμματος «Ορίζων Ευρώπη» τα οποία υλοποιούνται μέσω επιχορηγήσεων οι οποίες χορηγούνται κατόπιν διαγωνιστικής διαδικασίας και χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 Το ποσό της αυτόματης διόρθωσης υπολογίζεται βάσει της διαφοράς μεταξύ:
 α)
 των αρχικών ποσών των νομικών δεσμεύσεων για επιχορηγήσεις που χορηγούνται κατόπιν διαγωνιστικής διαδικασίας, οι οποίες δεσμεύσεις έχουν πράγματι αναληφθεί από τη Σερβία ή σερβικές νομικές οντότητες και χρηματοδοτούνται από πιστώσεις ανάληψης υποχρεώσεων του έτους Ν, προσαυξημένες σύμφωνα με το άρθρο 3 παράγραφος 4· και
 β)
 της αντίστοιχης επιχειρησιακής συνεισφοράς του έτους Ν που καταβλήθηκε από τη Σερβία όπως προσαρμόστηκε σύμφωνα με το άρθρο 3 παράγραφος 8, εξαιρουμένων των δαπανών μη παρέμβασης οι οποίες χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 2. Σε περίπτωση που το ποσό το οποίο αναφέρεται στην παράγραφο 1, είτε είναι θετικό είτε είναι αρνητικό, υπερβαίνει το 8 % της αντίστοιχης αρχικής επιχειρησιακής συνεισφοράς, όπως έχει προσαρμοστεί σύμφωνα με το άρθρο 3 παράγραφος 8, η αρχική επιχειρησιακή συνεισφορά της Σερβίας για το έτος Ν διορθώνεται. Το οφειλόμενο ή προς είσπραξη από τη Σερβία ποσό ως πρόσθετη συνεισφορά ή ως μείωση της συνεισφοράς της Σερβίας στο πλαίσιο του αυτόματου διορθωτικού μηχανισμού, είναι το ποσό που υπερβαίνει το εν λόγω όριο του 8 %. Το ποσό κάτω από το εν λόγω όριο του 8 % δεν λαμβάνεται υπόψη κατά τον υπολογισμό της οφειλόμενης ή της αντισταθμιζόμενης πρόσθετης συνεισφοράς.
 3. Λεπτομερείς κανόνες όσον αφορά τον αυτόματο διορθωτικό μηχανισμό καθορίζονται στο παράρτημα Ι.
 Άρθρο 5
 Αμοιβαιότητα
 1. Νομικές οντότητες εγκατεστημένες στην Ευρωπαϊκή Ένωση μπορούν να συμμετέχουν σε προγράμματα και δράσεις της Σερβίας ισοδύναμα/-ες του προγράμματος «Ορίζων Ευρώπη», σύμφωνα με τη νομοθεσία της Σερβίας.
 2. Ο μη εξαντλητικός κατάλογος των ισοδύναμων προγραμμάτων και δράσεων της Σερβίας παρατίθεται στο παράρτημα II.
 3. Η χρηματοδότηση νομικών οντοτήτων εγκατεστημένων στην Ένωση από τη Σερβία υπόκειται στη νομοθεσία της Σερβίας· η οποία διέπει τη λειτουργία προγραμμάτων και δράσεων έρευνας και καινοτομίας. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.
 Άρθρο 6
 Ανοικτή επιστήμη
 Τα μέρη προωθούν αμοιβαία και ενθαρρύνουν πρακτικές ανοικτής επιστήμης στα προγράμματα και τις δράσεις τους, σύμφωνα με τους κανόνες του προγράμματος «Ορίζων Ευρώπη» και τη νομοθεσία της Σερβίας.
 Άρθρο 7
 Παρακολούθηση, αξιολόγηση και υποβολή εκθέσεων
 1. Με την επιφύλαξη των αρμοδιοτήτων της Επιτροπής, της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου της Ευρωπαϊκής Ένωσης όσον αφορά την παρακολούθηση και την αξιολόγηση του προγράμματος «Ορίζων Ευρώπη», η συμμετοχή της Σερβίας στο εν λόγω πρόγραμμα παρακολουθείται διαρκώς σε βάση εταιρικής σχέσης στην οποία συμμετέχουν η Επιτροπή και η Σερβία.
 2. Οι κανόνες σχετικά με τη χρηστή δημοσιονομική διαχείριση, συμπεριλαμβανομένου του δημοσιονομικού ελέγχου, της ανάκτησης ποσών και άλλων μέτρων για την καταπολέμηση της απάτης σε σχέση με τη χρηματοδότηση της Ευρωπαϊκής Ένωσης στο πλαίσιο της παρούσας συμφωνίας, καθορίζονται


text:
στο παράρτημα III.
 Άρθρο 8
 Μεικτή επιτροπή έρευνας και καινοτομίας ΕΕ-Σερβίας
 1. Με την παρούσα συμφωνία συγκροτείται μεικτή επιτροπή έρευνας και καινοτομίας ΕΕ–Σερβίας (στο εξής: μεικτή επιτροπή ΕΕ–Σερβίας). Στα καθήκοντα της μεικτής επιτροπής ΕΕ–Σερβίας περιλαμβάνονται τα εξής:
 α)
 εκτίμηση, αξιολόγηση και επανεξέταση της εφαρμογής της παρούσας συμφωνίας, ιδίως όσον αφορά:
 i)
 τη συμμετοχή και τις επιδόσεις των νομικών οντοτήτων της Σερβίας στο πρόγραμμα «Ορίζων Ευρώπη»·
 ii)
 το επίπεδο παροχής (αμοιβαίας) προσβασιμότητας προς τις νομικές οντότητες που είναι εγκατεστημένες στο έδαφος κάθε μέρους, ώστε να συμμετέχουν σε προγράμματα και δράσεις του άλλου μέρους·
 iii)
 την εφαρμογή του μηχανισμού χρηματοδοτικής συνεισφοράς και του αυτόματου διορθωτικού μηχανισμού σύμφωνα με τα άρθρα 3 και 4·
 iv)
 την ανταλλαγή πληροφοριών και την εξέταση τυχόν ζητημάτων σχετικά με την εκμετάλλευση αποτελεσμάτων, όπως μεταξύ άλλων όσον αφορά τα δικαιώματα διανοητικής ιδιοκτησίας·
 β)
 συζήτηση, κατόπιν αιτήματος ενός από τα μέρη, για τους περιορισμούς που εφαρμόζουν ή προγραμματίζουν τα μέρη όσον αφορά την πρόσβαση στα αντίστοιχα προγράμματα έρευνας και καινοτομίας τους, για παράδειγμα όσον αφορά ιδίως δράσεις που σχετίζονται με τους στρατηγικούς πόρους, τα συμφέροντα, την αυτονομία ή την ασφάλεια των μερών·
 γ)
 εξέταση τρόπων βελτίωσης και ανάπτυξης της συνεργασίας·
 δ)
 από κοινού συζήτηση για τις μελλοντικές κατευθύνσεις και τις προτεραιότητες των πολιτικών που αφορούν την έρευνα και την καινοτομία, καθώς και για τον σχεδιασμό δραστηριοτήτων έρευνας κοινού ενδιαφέροντος· και
 ε)
 ανταλλαγή πληροφοριών, μεταξύ άλλων, σχετικά με τη θέσπιση νέων νομοθετικών πράξεων, αποφάσεων ή εθνικών προγραμμάτων έρευνας και καινοτομίας που αφορούν την υλοποίηση της παρούσας συμφωνίας.
 2. Η μεικτή επιτροπή ΕΕ–Σερβίας, η οποία απαρτίζεται από αντιπροσώπους της Ευρωπαϊκής Ένωσης και της Σερβίας, θεσπίζει τον εσωτερικό κανονισμό της.
 3. Η μεικτή επιτροπή ΕΕ–Σερβίας δύναται να αποφασίζει τη σύσταση οποιασδήποτε ad hoc ομάδας εργασίας / συμβουλευτικού οργάνου σε επίπεδο εμπειρογνωμόνων, η οποία μπορεί να συμβάλει στην υλοποίηση της παρούσας συμφωνίας.
 4. Η μεικτή επιτροπή ΕΕ–Σερβίας συνεδριάζει τουλάχιστον μια φορά ετησίως και, όποτε απαιτείται από ειδικές περιστάσεις, κατόπιν αιτήματος οποιουδήποτε από τα μέρη. Οι συνεδριάσεις διοργανώνονται και φιλοξενούνται εναλλάξ από την Ευρωπαϊκή Ένωση και την εθνική αρχή της Σερβίας.
 5. Η μεικτή επιτροπή ΕΕ–Σερβίας εργάζεται σε συνεχή βάση με ανταλλαγή σχετικών πληροφοριών με κάθε μέσο επικοινωνίας, ιδίως όσον αφορά τη συμμετοχή / τις επιδόσεις των νομικών οντοτήτων της Σερβίας. Η μεικτή επιτροπή ΕΕ–Σερβίας μπορεί, ειδικότερα, να διεξάγει τις εργασίες της γραπτώς όποτε προκύπτει σχετική ανάγκη.
 Άρθρο 9
 Τελικές διατάξεις
 1. Η παρούσα συμφωνία αρχίζει να ισχύει την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 2. Η παρούσα απόφαση εφαρμόζεται από την 1η Ιανουαρίου 2021. Παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα «Ορίζων Ευρώπη», όλες οι δράσεις που είναι αναγκαίες για την προστασία των οικονομικών συμφερόντων της Ευρωπαϊκής Ένωσης, καθώς και όλες οι οικονομικές υποχρεώσεις που απορρέουν από την εφαρμογή της παρούσας συμφωνίας μεταξύ των μερών.
 3. Η Ευρωπαϊκή Ένωση και η Σερβία δύνανται να εφαρμόζουν προσωρινά την παρούσα συμφωνία


text:
σύμφωνα με τις αντίστοιχες εσωτερικές διαδικασίες και τη νομοθεσία τους. Η εν λόγω προσωρινή εφαρμογή ξεκινά την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 4. Σε περίπτωση που η Σερβία γνωστοποιήσει στην Επιτροπή, η οποία ενεργεί εξ ονόματος της Ευρωπαϊκής Ένωσης, ότι δεν θα ολοκληρώσει τις εσωτερικές διαδικασίες που απαιτούνται για να αρχίσει να ισχύει η παρούσα συμφωνία, τότε η παρούσα συμφωνία παύει να εφαρμόζεται προσωρινά από την ημερομηνία κατά την οποία η Επιτροπή λαμβάνει την εν λόγω γνωστοποίηση, η οποία αποτελεί και την ημερομηνία παύσης για τους σκοπούς της παρούσας συμφωνίας.
 5. Η εφαρμογή της παρούσας συμφωνίας μπορεί να ανασταλεί από την Ευρωπαϊκή Ένωση σε περίπτωση μερικής ή ολικής μη καταβολής της χρηματοδοτικής συνεισφοράς, την οποία οφείλει η Σερβία βάσει της παρούσας συμφωνίας.
 Σε περίπτωση μη καταβολής η οποία μπορεί να θέσει σε σοβαρό κίνδυνο την υλοποίηση και τη διαχείριση του προγράμματος «Ορίζων Ευρώπη», η Επιτροπή αποστέλλει επίσημη επιστολή υπενθύμισης. Σε περίπτωση που η καταβολή δεν πραγματοποιηθεί εντός 20 εργάσιμων ημερών από την επίσημη επιστολή υπενθύμισης, η Επιτροπή γνωστοποιεί στη Σερβία την αναστολή εφαρμογής της παρούσας συμφωνίας μέσω επίσημης επιστολής γνωστοποίησης, η οποία αρχίζει να ισχύει 15 ημέρες από την παραλαβή της εν λόγω γνωστοποίησης από τη Σερβία.
 Σε περίπτωση αναστολής εφαρμογής της παρούσας συμφωνίας, νομικές οντότητες εγκατεστημένες στη Σερβία δεν είναι επιλέξιμες για συμμετοχή σε διαδικασίες χορήγησης επιχορηγήσεων, οι οποίες δεν έχουν ακόμη ολοκληρωθεί κατά την έναρξη ισχύος της αναστολής. Η διαδικασία χορήγησης επιχορηγήσεων θεωρείται ότι έχει ολοκληρωθεί όταν έχουν αναληφθεί νομικές δεσμεύσεις που απορρέουν από την εν λόγω διαδικασία.
 Η αναστολή δεν επηρεάζει τις νομικές δεσμεύσεις που έχουν αναλάβει οι νομικές οντότητες που είναι εγκατεστημένες στη Σερβία πριν από την έναρξη ισχύος της αναστολής. Η παρούσα συμφωνία εξακολουθεί να εφαρμόζεται ως προς τις συγκεκριμένες νομικές δεσμεύσεις.
 Η Ευρωπαϊκή Ένωση ενημερώνει τη Σερβία αμέσως μόλις εισπράξει ολόκληρο το οφειλόμενο ποσό της χρηματοδοτικής συνεισφοράς. Η αναστολή αίρεται αμέσως μετά την εν λόγω γνωστοποίηση.
 Από την ημερομηνία κατά την οποία αίρεται η αναστολή, οι νομικές οντότητες της Σερβίας είναι εκ νέου επιλέξιμες σε διαδικασίες χορήγησης επιχορηγήσεων που ξεκίνησαν μετά την εν λόγω ημερομηνία και σε διαδικασίες χορήγησης επιχορηγήσεων που ξεκίνησαν πριν από την εν λόγω ημερομηνία, για τις οποίες δεν έχουν εκπνεύσει οι προθεσμίες υποβολής αιτήσεων.
 6. Έκαστο μέρος δύναται ανά πάσα στιγμή να καταγγείλει την παρούσα συμφωνία με αποστολή έγγραφης γνωστοποίησης με την οποία ενημερώνει για την πρόθεσή του να καταγγείλει τη συμφωνία. Η καταγγελία αρχίζει να ισχύει τρεις ημερολογιακούς μήνες μετά την ημερομηνία λήψης της έγγραφης γνωστοποίησης από τον παραλήπτη της. Η ημερομηνία κατά την οποία αρχίζει να ισχύει η καταγγελία αποτελεί την ημερομηνία καταγγελίας για τους σκοπούς της παρούσας συμφωνίας.
 7. Σε περίπτωση που η παρούσα συμφωνία παύσει να εφαρμόζεται προσωρινά σύμφωνα με την παράγραφο 4 του παρόντος άρθρου ή καταγγελθεί σύμφωνα με την παράγραφο 6 του παρόντος άρθρου, τα μέρη συμφωνούν ότι:
 α)
 έργα, δράσεις, δραστηριότητες ή μέρη αυτών για τα οποία έχουν αναληφθεί νομικές δεσμεύσεις κατά την προσωρινή εφαρμογή και/ή μετά την